Tapsa johtamisen ihmemaassa\nJohtamisen kanssa olen ollut tiiviisti tekemisissä käytännössä koko työelämäni ajan.\nVarsinaisen oman johtamistyöni lisäksi olen kirjoittanut aiheesta kirjoja, artikkeleita ja blogeja, luennoinut ja valmentanut. Johtaminen on ollut elämäntyöni teologian ja pappeuden rinnalla. Seuraavassa suollan lähinnä epäsystemaattista tajunnanvirtaa, muutamia irtoajatuksia, joita olen tullut pohtineeksi ja harjoittaneeksi elämän ja työn tiimellyksessä. Syvempiä perusteluja on kirjoissani.\nKuvaan tässä sitä, mihin olen uskonut johtamisessa sekä mihin olen pyrkinyt. Miten olen onnistunut, sen raaka arvioiminen tietenkin jää muille.\nEi kai ole yllätys, että olen puolueellinen ja enimmäkseen katson onnistuneeni, mutta niin katsovat kaikki johtamisen kanssa touhunneet miettiessään omaa johtajuuttaan. Johtajien omaelämäkerrat ovat usein oman egon kiillottamista. Niin epäilemättä on tämäkin lyhyt kirjoitukseni. Kirjoitan silti.\nOlen viihtynyt johtamisrooleissa\nHuomasin jo poikavuosina, että minulla oli kyky saada muita mukaan ideoihini. Tykkäsin aloittaa ja junailla asioita. Minkäänlaisena johtajana tai päsmärinä en pitänyt itseäni. Ilmeisesti kuitenkin usein johdin asioita ja joukkoja.\nPoikaporukkamme touhuja seurannut tuntematon mies oli meitä seuratessaan todennut toiselle miehelle, että ”tuo poika on johtaja”. Tarkoitti minua. Tämä toinen mies tuli kertomaan sen minulle. Olin hämmästynyt ja otettu.\nArvostamani amerikkalainen konsultti sanoi minua coachatessaan, että olin ”a most natural leader he has known”. Tietenkin hänen puheessaan oli jenkkikerroin, mutta silti silloin runsaat 35-vuotiaana tunsin saaneeni rohkaisua. Amerikkalaisilta alaisiltani olin myös saanut kiitosta. Heikäläiset yleensäkin antavat kehuja herkemmin kuin me jäyhemmät suomalaiset.\nSinänsä on mielenkiintoista, että tuollaiset yksittäiset lauseet voivat muodostua voimalauseiksemme, jonkinlaisiksi elämäämme jäsentämiksi mantroiksi. Minun mieleni uumenissa on muutama muukin.\nOlen viihtynyt johtamisrooleissa, tykännyt kantaa vastuuta ja ennen kaikkea saada porukat innostumaan yhteiseen tehtävään.\nJohtamista en koe itseisarvona. En muista tietoisesti pyrkineeni johonkin vain sen takia, että siellä saisi johtaa. Olen vain innostunut jostain, pitänyt sitä tärkeänä ja tavoittelemisen arvoisena ja sitten lähtenyt haalimaan kokoon porukkaa tai yhteisymmärrystä päämäärän hyväksi.\nJohtamista harjoittelin jo koulu- ja opiskeluaikoina sekä tietenkin armeijassa. RUK:n ison kuoron johtaminen oli lähijohtamistaitojen fiilaamista parhaimmillaan. Samaan tapaan kuin aiemmat pestini ripari-isoisena tai seurakunnan poikaleirien ohjaajana. Kaikenlaiset kokemukset ovat kurantteja oppimisemme kannalta. Siemenet kylvetään varhain. Myöhemmin voi sitten oppia ja jäsennellä lisää.\nKirjoista viisastuu, mutta varsinaista johtamista oppii parhaiten johtamalla ja altistamalla itsensä haasteille, mokille ja onnistumisille. Jos vielä malttaa silloin tällöin kyseenalaistaa vakiintuneita toimintatapojaan.\nHeti ensimmäisessä työtehtävässäni sain johdettavakseni tiimin. Siitä eteenpäin jatkui keskeytymätön johtamisputki muodossa tai toisessa lähes sinne saakka, kun aloin valmistautua eläkkeelle ja siirtyä vapaaksi luennoitsijaksi ja kirjoittajaksi.\nJohtamisen aktiivikehittäjä olin työurani viimeiset 20 vuotta, johtamisroolieni rinnalla.\nMitä arvostan johtamisessa\nYhden koon tai tyylin johtamiseen en usko. Johtaa voi kymmenillä eri tavoilla, oman persoonan, kunkin tilanteen ja tehtävän sekä ympärille siilautuneen tekijäjoukon mukaan. Johtamisen idea on pohjaton aarreaitta.\nHyviä johtajia olen tullut tarkkailleeksi, alkaen Porin Lyseon rehtorista Reino Hannulasta ja ensimmäisestä johtajastani Mauri Tiilikaisesta. Hannulan hötkyilemätön ja sivistynyt tyyli herätti luottamusta sekä opettajissa että oppilaissa. Tiilikainen oli visionääri, uusien avausten tekijä ja eri ajatussuuntia tasapainottava persoona. Hänestä kirjoitin aikoinaan elämäkerran Vastuun ja vauhdin mies. Sitä kuulemma luetaan vieläkin.\nJohtamiseen vaaditaan aina enemmän kuin yksi idea. Asiantuntijalle saattaa jopa riittää se yksi. Parhaimmillaan johtaja liikkuu keskenään ristiriitaisten jännitteiden maailmassa. On oltava kova ja pehmeä, tavoitteellinen ja läsnäoleva, uuteen kurkottava ja historiaa kunnioittava, suunnitteleva ja spontaani, asiakeskeinen ja ihmisläheinen.\nJos johtaja tuntee vain alansa substanssin, mutta ei ymmärrä hituistakaan ihmisiä, hänen on vaikea olla johtaja. Jos hän on suuri ihmistuntija, mutta hänen tavoitteeseen tähtäävä päätöksentekonsa on hukassa, niin johtaminen ehkei ole hänen juttunsa.\nJohtaja on jollain tasolla aina yhdistäjä.\nYksinkertaisimmillaan voisi sanoa, että kussakin tilanteessa johtaja on hän, joka näkee ensimmäisenä, mitä on tehtävä ja saa ihmiset tekemään sen. Kuvitellaan junaonnettomuus ja sitä seurannut kaaos. Jostain savun ja romun keskeltä nousee vanha nainen, joka kysyy, kenellä olisi kännykkä, jolla voisi soittaa hätäkeskukseen. Sitten joku soittaa. Siinä tilanteessa se nainen oli johtaja.\nNäe tarve ja hanki resurssit tarpeen täyttämiseen. Siinä on johtamisen idea ääripelkistetysti.\nElämä on tietenkin monimutkaisempaa. Tavoitteen asettamisen ja väen mobilisoimisen tueksi ja rinnalle tulee muuta: kommunikaatiota (paljon), suunnittelua, strategiaa, taloutta, hengen ylläpitoa, päätöksentekoa, harkintaa, moraalisia kysymyksiä, tilanteiden lukua, ihmistuntemusta ja varsinkin itsetuntemusta. Johtamista voi aina oppia lisää, läpi elämän.\nOlen havainnut, että monilla menestyvillä johtajilla on jonkinlainen metafora, mantra, johtolause tai parin kohdan muistisääntö. Ehkä oma kiteytetty johtamisfilosofia, muutamaa ydinarvoa ilmentävä pohja. Ihan jokaisessa tilanteessa ei tarvitse kaikkea keksiä alusta, vaan selkäydin tarjoaa työkaluja.\nYksi sisäinen iskulauseeni on ollut, että ”älä koskaan nolaa alaistasi”.\nOlen pitänyt itseäni kasvattajana. On tärkeää saada käsillä oleva tehtävä toteutetuksi ja visio viedyksi maaliin. Mutta yhtä tärkeää on auttaa työkavereitaan kasvamaan uudelle tasolle. Tunnen, että se on johtajan moraalista vastuuta ihmisistään. Minulle se on antanut mahdollisuuden ajatella, että en ole korvaamaton ja että voin siirtää fokukseni uusiin projekteihin.\nJohtaja on onnistunut, jos väki pois lähtiessään voi paremmin ja on osaavampaa kuin taloon tullessaan. Se on hyvän ihmisjohtamisen vaativa happotesti.\nAloitettuani opiskelijapappina Turussa vuonna 1970 kokosin ympärilleni tiiviin ydinjoukon. Toiminnassa oli mukana valtavasti nuorta väkeä, mutta tärkeimmäksi tehtäväkseni ymmärsin johtajuuden kasvattamisen ja johtajuuden ketjureaktion luomisen.\nSiitä lähtien mottonani on ollut, että johtajan tehtävä on kasvattaa johtajia (ks. blogini). Itse en tietenkään ole tätä lausetta keksinyt. Siitä huolimatta pidän sitä hyvänä. Se tarkoittaa ajan antamista avainhenkilöille, mutta myös rohkeutta kannustaa heitä kokeilemaan siipiään ja haalimaan onnistumisia. Jos he epäonnistuvat, olen paikalla tukemassa.\nKun kaikki menee hyvin, yritän olla taka-alalla ja antaa muiden touhuta ja mahdollisesti loistaa. Kun tulee kriisi tai muutoksentarve, pyrin olemaan selkeästi läsnä. Maistelen usein Herbert von Karajanin lausetta: ”Kapellimestarin tulee tietää, milloin ei pidä johtaa.”\nEn usko olleeni tässä johdonmukainen, mutta luultavasti olen onnistunutkin.\nJohtajan tehtävä on kantaa lopullinen vastuu. Vastuun pakoilu on lähes inhottavinta, mitä tiedän. Mikäli henkilö haluaa olla oikea johtaja. Se on erityisen kriittistä, kun asiat menevät pieleen.\nÄärimmäisessä ääritilanteessa voi epäsuorasti vedota natsoihinsa, mutta jos johtaja joutuu jatkuvasti vetomaan niihin, hän on jo menettänyt otteensa. Sitä paitsi väki kyllä tietää, millaiset kaluunat tyypin kauluksessa on, vaikkeivät ne olisikaan esillä.\nSilloin tällöin olen nähnyt nuorempia johtajia, jotka suoraan tai epäsuorasti muistuttavat alaisiaan omasta asemastaan esimerkiksi tyyliin ”me johtoryhmässä tultiin siihen tulokseen että…” Olen yrittänyt varoittaa heitä sellaisesta pönöttämisestä ja muusta asemaan vetoamisesta. On parempi johtaa perustelemalla itse asioilla ja oivalluttamalla. Joidenkin on vaikea sisäistää tätä, ja heidän tiensä liiderijohtajaksi tyssää tähän.\nParhaiden johtajien ei tarvitse korostaa asemaansa.\n”Täällä päätän minä”\nJohtajan on uskallettava tehdä päätöksiä. Se on täysin eri juttu kuin sen korostaminen, että ”täällä päätän minä”. Parhaat päätökset ovat joskus sellaisia, että työkaverit tuntevat tehneensä ne. Vastuullinen johtaja on ehkä antanut niille edellytyksiä ja aineksia.\nSitten on tilanteita, ristiriitaisia ja sekavia, joissa johtajan on vain noustava ylös ja ilmoitettava porukalle, että ”tämä on päätös, näin edetään”.\nPäätöksentekoon liittyy monia uskomuksia. ”Päättäväinen johtaja toimii nopeasti.” Joskus nopea toiminta on hyve. Minullakin on taipumus tehdä päätökseni nopeasti. Joskus se on kuitenkin virhe.\nNopealla etenemisellä ratkaisemme ehkä ongelman oireita, mutta monet tilanteet ovat inhottavan monimutkaisia, ja niiden ymmärtäminen vaatii analyysiä, pohdintaa ja kypsyttelyä. ”Joskus meidän on oltava päättäväisesti päättämättömiä”, kuulin kokeneen yritysjohtajan on tokaisseen.\nTässä on yksi johtamisen keskeisistä paradokseista. Parhaat päättäjät ovat ajoituksen mestareita.\nJohtajien ei tarvitse muutenkaan pakottaa itseään johonkin tiettyyn vallitsevaan johtamisuskomukseen.\nJohtaminen voi olla kutsumus\nJohtaja onnistuu parhaiten, kun hänellä ovat hyvät syyt johtaa. Hyviä syitä eivät ole statuksen tavoittelu, maine, oman egon kiillottaminen, pelkät taloudelliset insentiivit tai narsistinen halu alistaa muita.\nHyviä syitä ovat aito kiinnostus johtamista kohtaan, halu vaikuttaa ja saada aikaan jotain tärkeää, pyrkimys palvella yhteistä hyvää, mahdollisuus toimia ihmisten kanssa ja esimerkiksi velvollisuudentunto. Tai kaikkien näiden kombinaatio. Raha ja mainekin liittyvät kuvaan, mutta liikkeenjohdossa ne ovat parhaimmillaankin sivutuote ja seuraus, eivät pääasia, vaikka joskus muulta näyttää.\nMuutama vuosi sitten kirjoitin kollegojeni Eeva Pitkäsen ja Paula Kirjavaisen kanssa kirjan Kutsumusjohtaja. Hieman aikaisemmin olin julkaissut kirjan Luova kutsumus. Olin jo parin kymmenen vuoden ajan pohtinut ja kehitellyt kutsumuksen teemaa. Tässä sitä koskeva blogi.\nKutsumuksen idean voi kiteyttää kahteen sanaan: passioja missio. Minulla on mielenkiinto, halu, sisäinen motivaatio. Ja edessä on tärkeä tehtävä, joka pitää suorittaa.\nViestini on, että johtaja onnistuu parhaiten, kun hän kokee kutsumuksellisuutta työtään kohtaan. Monet johtajat kokevat. Se näkyy heidän työotteessaan, heittäytymisessään ja sitoutumisessaan. Sitten on niin sanottuja leipäpappeja, jotka vähät välittävät omasta motivaatiostaan tai arvokkaasta tehtävästään.\nOlenko itse ollut kutsumusjohtaja? Sitäkin on ollut pakko miettiä. Omasta mielestäni olen ollut. Olen nähnyt johtamisen kiinnostavana palvelutehtävänä. Omaa kilpeäni en ole erityisemmin halunnut kiillottaa. Ainakaan en tunnista sitä. Turhamaisuutta minussa on, sitä en kiistä. Mutta missään vaiheessa minua ei ole motivoinut palkka tai komea työsuhdeauto. Joidenkin mielestä niiden olisi pitänyt motivoida minua enemmän.\nTunne itsesi – vaikea haaste\nMuutama viikko sitten papereitani tonkiessani löysin kopion kirjeestä, jonka olin kirjoittanut vanhemmalle työtoverilleni. Kansan Raamattuseuralle oltiin valitsemassa uutta toiminnanjohtajaa. Monet kannattivat minua, mutta myös vastustavia ääniä oli. Tätä pohdin kirjeessäni, joka oli päivätty toukokuulle 1985. Suuria tunteita sisältävät muistot ryöpsähtivät tajuntaani.\nYksi ystäväni ja kollegani sanoi vastustavansa valintaani, koska koki minun aina jyräävän tahtoni läpi. Olin ensin hämmästynyt, olin pitänyt itseäni demokraattisena ja sovittelevana. Pyysin häntä kertomaan esimerkkejä. Ja toden totta, olin vienyt tahtoni läpi määrätietoisesti ja hänen kokemuksensa mukaan jyräävästi, vastoin hänen toiveitaan. En ollut kuunnellut riittävästi häntä. Enkä aina muitakaan.\nJotkut epäilivät myös moraaliani. En ollut absolutisti enkä muutenkaan täyttänyt kaikkein ahtaimpia normeja ja ajatuksia, joita kristillisissä piireissä pidettiin loukkaamattomina.\nTietenkin otti päähän saada kritiikkiä. Mutta tarvitsin sitä. Sain paljon itsetutkistelun aihetta. Toivottavasti opin jotain. Omaan persoonaan liittyvien asioiden syväoppiminen on kieltämättä haastavaa. Itse emme aina tunnistaa tapaamme toimia.\nValinta kohdistui minuun, ja edessäni oli mielenkiintoinen rupeama. Nautin useimmista päivistä, vaikka myöhempinä vuosina tunsikin, että minua revittiin moneen suuntaan. Minuun suunnattiin odotuksia, jotka halusin täyttää, mutta jotka ajan myötä nakersivat mieltäni.\nSeitsemän vuoden vauhdikkaan rupeaman jälkeen sain hallitukselta tehtäväksi etsiä Sana-lehdelle uusi päätoimittaja. Prosessin alkuvaiheessa jääväsin itseni. Sanoin hallituksen puheenjohtajalle Anita Koskimaalle, että pitäkää minut yhtenä ehdokkaana. Astuin organisaatiossa pari pykälää alemmas, mutta sain uuden mielenkiintoisen kutsumustehtävän, jossa olivat uudet johtamishaasteet.\nOn aika aloittaa pesti ja on aika luopua siitä. Luopumiseen minulla ei ollut paineita, asiat sujuivat hyvin. Mutta halusin omasta halustani siirtyä uuteen juuri sellaisessa vaiheessa. Statukseni laski, mutta sisäisesti olin onnellinen.\nOlin aina tykännyt kirjoittamisesta. Nuoresta saakka olin pitänyt yhtenä uravaihtoehtona journalistin työtä. Nyt tarjoutui mahdollisuus kokeilla sitä. Kirjoitin paljon. Teen laajoja reppareita tunnetuista eri elämänalueiden vaikuttajista. Minun oli mahdollista yhdistää kiinnostukseni ajan ilmiöitä ja toimituksen johtamista kohtaan. Uudistimme lehden kollegani Jussi Mursulan ja avuksi pyytämämme Heikki Hakalan kanssa.\nNe vuodet olivat lähijohtamista, verkottumista, markkinointia ja maailman ilmiöiden sulattelua.\nMiksi sitten lopulta lähdin yrittäjäksi vuonna 1997? Se on pitkä stoori, johon liittyy avioero, henkilökohtainen kriisi ja halu yhdellä iskulla panna elämän palikat uuteen järjestykseen. Olin jo pitkään miettinyt sen tyyppistä siirtoa. ”Haluan katsoa, toimivatko ajatukseni raa’assa työelämässä”, muistan miettineeni.\nNiihin vaiheisiin liittyy elämäni kipein kriisi, mutta samalla ehkä luovin rupeama.\nAjattelin, että seuraavat vuodet elämästäni toimisin asiantuntijan roolissa. Auttaisin yhteisöjä pärjäämään, johtajia johtamaan ja työelämää parantumaan. Arvelin, että minulla oli siihen edellytyksiä, kokemusta, näkemystä ja tietoa sekä halu oppia uutta. Olin silloin 53-vuotias.\nKai se kuuluu minuun, että en lähtenyt siihen uuteen yksin. Mukana oli muutama muu, joista mukaan jäivät lopulta Lari Junkkari ja Jukka Hakamäki. Syntyi Novetos Oy, firma, josta olin ylpeä.\nMinulle tuli asiantuntijan rooli. Ensimmäisen vuoden olin yksin, sitten Jukka tuli mukaan ja seuraavana vuonna taas pari muuta, myös Kanadan pestiltään palannut Lari.\nOlin jälleen johtajan roolissa, aloittavan yrityksen toimitusjohtaja. Ensimmäisinä viitenä vuotena panin kaikki paukkuni myyntiin, asiakkuuksien kehittämiseen ja omaan valmennustyöhöni. Toimitusjohtajuuden hoidin siinä sivussa. Firma kasvoi, saimme nimeä, uusia lahjakkaita persoonia tuli mukaan. Hommasimme talousvastaavan ja viestintäpäällikön.\nSitten iski kriisi. Olimme panneet panokset firman kehittämiseen. Olin jättänyt talouden seurannan muille, luottanut ulkopuoliseen arvioon, ja äkkiä meillä oli isot maksuvaikeudet. Teimme selkeän suunnitelman. Henkilökunta sitoutui siihen, ja kriisi selvitettiin.\nSiinä tilanteessa tajusin, että tarvitsimme päätoimisen toimitusjohtajan. Saimme tehtävään Petri Lehtipuun, joka on yksi elämäni sankareista. Minun tehtäväkseni jäi tehdä valmennus- ja konsultointityötä sekä olla hallituksen puheenjohtaja.\nPetrin kanssa pidimme tiivistä yhteyttä. Yritin olla tarkka, etten sotkeutuisi hänen tehtäviinsä. Petri puolestaan totesi, että ”mitäs jos tehtäisiinkin asia toisella tavalla ja sotkeuduttaisiin toistemme rooleihin”.\nSe oli innovatiivinen lause. Novetoksella oli tavallaan kaksipäinen johto, vaikka pidinkin itseni tietoisen tietämättömänä firman arjen johtamisesta. Puheenjohtajan ei pidä sotkeutua nippeleihin. Olin edelleen vaikuttaja, vaikka operatiivinen puoli ei kuulunut minulle. Tuin toimitusjohtajaa, sparrasin kollegoja sekä ennen kaikkea tein asiakastyötä.\nNäillä askelmerkeillä edettiin monta vuotta. Meillä oli pieni omistajien ydinporukka, johon alkuun kuuluivat Petrin ja minun lisäksi Heikki Pajunen ja Vesa Ristikangas sekä myöhemmin eri vaiheissa ja eri kokoonpanoissa Eeva Pitkänen, Jan Holst, Pentti Martiskainen, Paula Kirjavainen ja Markus Pessi. Vaikka firman omistajien määrää laajennettiin, niin aina oli pieni partnerien ydinjoukko, joka kykeni tekemään linjauksia. Tätä kirjoittaessani homma jatkuu toimitusjohtaja Kari Ålanderin johdolla ja hyvän asiantuntijaporukan voimin.\nLuopumiseen liittyy tuskaa\nNovetoksen hallituksesta jäin kokonaan pois useita vuosia sitten. Olin virallisesti eläkkeellä, mutta tein edelleen melko laajasti asiakastyötä. Vasta vuoden 2017 lopulla jätin Novetoksen. Olin 73 vuotias.\nVuosien saatossa mietin, että johtajan pitää välttää tilanne, jossa firma on täysin riippuvainen hänestä. Kaikki langat käsissään pitävän johtajan luopuessa roolistaan yritykseen tulee tyhjiö, totaalisen uusi tilanne. Olin vuosien varrella nähnyt varoittavia esimerkkejä.\nTämä pätee kaikkiin johtajapositioihin. Johtajan tulee koko ajan rakentaa tiimiä, jolla on kaikki olennainen tieto organisaatiosta ja kyky toimia myös ilman ykkösjohtajaa. Johtajan on panostettava jatkuvuuteen.\nJos jostain onnittelen itseäni, niin ainakin siitä, että ymmärsin melko aikaisessa vaiheessa vähentää omaa näkyvää ja päättävää rooliani Novetoksessa. En tiedä, miten hyvin se näkyi ulospäin, mutta talon sisällä kuvittelen sen näkyneen.\nEri asia sitten on, että minulla ilmeisesti säilyi jonkinlainen epävirallinen vaikuttajuus ja ehkä myös henkistä johtajuutta. Sparrasin usein kollegoitani, availin ovia, ilmaisin ajatuksiani, olin mukana pohdinnoissa. Novetoksen perustajan sanoilla oli painoarvoa. Olisi ehkä hieman enemmän pitänyt pitää suu kiinni, mutta lausuilin mietteitäni ja usein minua kuunneltiinkin. Varmaan olin ärsyttäväkin. Ainakin kerran.\nVaikeinta oli silloin, kun jätin hallituksen puheenjohtajuuden ja samalla myös jäsenyyden. En ollut enää päätöksenteon keskipisteessä. Olin etukäteen ajatellut, että kyseessä olisi helppo nakki. Ei ollut. Tuskin kerroin fiiliksistäni monillekaan, mutta sisimmässäni myllersi.\nTämän myllerryksen voitti vasta seuraava myllerrys, kun jäin kokonaan pois Novetoksesta. Ensimmäisen kerran 48 vuoteen minulla ei ollut työyhteisöä. Mielipidettäni ei enää kyselty. Sparraustani ei jonotettu. Olin oikeasti eläkeläinen. Asiakastyötä kyllä tein ja teen mielelläni edelleen sopivassa määrin, mutta muutoksen koin syvällä.\nOlin valmistautunut huolella tähän muutokseen. Siitä kertovat esimerkiksi Reppumatka-blogini.\nMinun ei enää kuulu tuoda sivusta virikkeitä ja viisasteluja. Minun on pakko hyväksyä lopullisesti, että perustamani ja rakastamani yritys jatkaa ilman minua.\nJos johtamisessa olen jossain onnistunut, niin sen perimmäinen syy on, että olen riittävällä tasolla tunnistanut vahvuuteni ja heikkouteni. Samalla minun on onnistunut koota ympärilleni ihmisiä, joilla on minulta puuttuvia vahvuuksia.\nJohtamisen totuudenhetki-blogissa kerron Topi Saarisen ja minun välisestä yhteistyöstä. Minusta tuli toiminnanjohtaja ja Topi vastasi taloudesta. Minun vahvuuteni oli visionäärinen näkemyksellisyys ja porukan kipinän sytyttäminen ja ylläpito. Olin ennen kaikkea suunnannäyttäjä. Topi ymmärsi taloutta ja yrittäjänä hahmotti talouden dynaamiset lait ja mahdollisuudet.\nOlisimme voineet päätyä keskinäiseen välienselvittelyyn, olimme molemmat kilpailuhenkisiä. Mutta me sovimme, että molemmat keskittyvät omiin vahvuuksiinsa, luotamme toisiimme ja keskustelemme paljon.\nTeologin koulutus ei anna vahvuuksia talouden dynamiikan syvälliseen ymmärtämiseen. Lukuja kyllä osasin lukea, koulussa matikka oli vahvuuksiani, mutta on eri asia kuvitella ymmärtävänsä tai sitten ymmärtää oikeasti, mitä kaikkea on lukujen takana ja miten eri asiat vaikuttavat toisiinsa.\nYhteistyömme oli tuloksellista. Alkuvuosina meidän oli pakko tehdä tiukkoja taloudellisia päätöksiä. Ne henkilöityivät usein Topiin. Sain kysymyksiä, että Topiko firmaa johti. Olimme keskustelleet asiat hänen kanssaan ja annoin hänen päätöksilleen tukeni. Sen kaiken rinnalla pyrin huolehtimaan firman henkisestä vahvistumisesta ja avausten tekemisestä.\nOppini noilta vuosilta on, että johtajan ei tarvitse koko ajan saada kaikista asioista gloriaa itselleen. Kunnia aina sille, kelle kunnia kuuluu.\nOlimme kirkollinen järjestö, Kansan Raamattuseura, jolla oli julistus- ja koulutustoimintaa ympäri maata, 7–8 toimintakeskusta, kustannus- ja julkaisutoimintaa, lippulaivana laajalevikkinen Sana-lehti. Oli kriittisen tärkeää, että meihin luotettiin seurakunnissa ja että meille syntyi hyviä suhteita yhteiskunnan eri sektoreihin, laajalti myös liike-elämään. Siihen kaikkeen panostin.\nHalusin antaa tilaa erilaisille taiteilijapersoonallisuuksille, joita meillä herra paratkoon riitti. Monet kerrat juttelin Lemisen Ekin ja muiden näkyvien sanataiteilijoiden kanssa. Aika paljon kiersin kentällä ja puhuin joukoille. Olin tavallaan heimopäällikkö.\nUskoin myös esimerkin voimaan. Kun nuoremmat papit alkoivat valitella, että rippikoululeirien vetäminen ei oikein ollut houkuttelevaa ja arvostettavaa toimintaa, en ruvennut kääntämään puheilla heidän päätään. Otin itse johdettavakseni pari rippileiriä. Sen jälkeen ei kertaakaan tarvinnut yrittää vakuuttaa muita homman tärkeydestä. Sitä paitsi vedin sen leirin yhdessä hallituksemme jäsenen Harri Heinon kanssa, joka oli merkittävässä kirkollisessa tehtävässä Kirkon tutkimuskeskuksen johtajana.\nMielestäni johtajan on oltava valmis tekemään organisaation perustyötä, tai ainakin osoittaa suurta kiinnostusta sitä kohtaan. Mikäli siis hänen osaamisensa ja rahkeensa riittävät siihen ja sopivat. Koodareita johtajista tuskin tulee, mutta koodarien kanssa voi ainakin jutella.\nManagementtia ja liideriyttä\nJohtaa voi siis monella tavalla. Erilaisista johtamisrooleista kirjoitin blogin Johtamisen 11 ydinroolia. Toisessa blogissa pohdin erityisesti henkistä johtajuutta: Kuka on henkinen johtajanne?\nKokemieni vuosikymmenien aikana johtamisen idea muuttunut. Retoriikassa ehkä enemmän kuin arkisessa toiminnassa.\nEnsimmäisissä johtamiskoulutuksissani ohjaajina oli kaksi Harvardista juuri valmistunutta johtamisen kesperttiä. Elettiin 70-luvun alkuvaiheita. Avainsanoja olivat suunnittelu, toimeenpano ja kontrolli. Olin innoissani. Minulle se oli tarpeellista. Sittemmin johtamiskoulutusten painotukset ovat muuttuneet rajusti.\nJälkeenpäin olen miettinyt, miksi siihen aikaan tunnettiin niin valtavaa tarvetta painottaa suunnittelua ja kontrollia. Ennenkin oli suunniteltu, mutta nyt alettiin elää PTS-aikaa. Vanhemmat tieteenharjoittajat muistavat nuo PTS:t eli pitkän tähtäyksen suunnitelmat. Ehkä aiemmin oli sittenkin johdettu enemmän ad hoc -tyyppisesti ja improvisoidusti.\nKRS:ssä aloin vaahdota, että meillä pitäisi olla PTS. Johtajalegenda Mauri Tiilikainen totesi, että käynnistetään sellainen. ”Ehkä Tapio voisi alkaa vetää sen laatimista.” Maurilla oli pelisilmää. Tein työtä käskettyä, ja työryhmän työn tuloksena oli sivukaupalla viiden vuoden päähän ulottuvia numeroita ja toimenpideideoita.\nOikeaan elämään kyseiset paperit eivät vaikuttaneet lainkaan. PTS-vaiheen jälkeen johtamisessa yleensäkin siirryttiin enemmän strategioihin ja sittemmin strategiseen ajatteluun sekä uudempiin ismeihin. Sekä onneksi myös ihmisen johtamisen tärkeyteen.\nJohtajuuden erilaisia ilmenemiä miettiessäni olen tuntenut itseni ehkä eniten henkiseksi johtajaksi. Manageriaalista johtamistakin olen toteuttanut kohtuullisesti. Se on tarjonnut mahdollisuuksia vaikuttaa oman organisaation iskukykyyn. Hallinnollisia tehtäviä olen enimmäkseen pyrkinyt delegoimaan niille, jotka ovat niistä innostuneempia ja ennen kaikkea osaavampia. Hallinnon ja talouden on aina oltava kunnossa. Ellei sopivia tekijöitä ole ollut lähellä, olen joutunut senkin puolen hoitamaan, onneksi harvoin.\nHenkinen johtajuus on mielenkiintoinen käsite ja ilmenee monella tavalla. Minulle se on ollut pyrkimystä luoda ryhmä, joka on syttynyt asialleen, toimii yhdessä, noudattaa hyviä eettisiä periaatteita ja kulkee samaan suuntaan. Samalla olen pyrkinyt vaikuttamaan oman yhteisöni ulkopuolelle. Siksi olen luennoinut, kirjoittanut kirjoja ja blogeja sekä käynyt valtavan määrän keskusteluja siitä, mikä meille on tärkeää.\nHenkinen johtaja vaikuttaa ihmisten mieliin. Asemaan vetoaminen auttaa siinä nollan verran.\nVaikuttaa voi monella tavalla, asia-argumenteilla, mielipiteillä, keskustelulla, suostuttelemalla. Ihmiset ovat erilaisia. Jotkut ovat enemmän asia- kuin ihmisjohtajia, se on luonnollista.\nTarvitsemme sekä hyvää managementia että hyvää leadershipiä. Ne ovat kaksi hyödyllistä tulokulmaa johtamiseen, mutta niiden välistä eroa ei saisi dramatisoida (ks. blogini Johtaminen – hevostenhoitoa ja ratsastusta).\nKäsite henkinen johtaja on jotain, jota olen ajatellut perusteellisemmin vasta viime vuosina, enkä osaa määritellä sitä kovin tarkasti. Sen vain tunnistan, että jokaisella ryhmillä usein ovat omat henkiset johtajansa ja vaikuttajansa. Aikoinaan Kansan Raamattuseurassa sellainen oli esimerkiksi Niilo Tuomenoksa, pappi ja saarnaaja. Häntä kuunneltiin hänen ajatustensa kirkkauden ja rohkeuden takia. Minkäänlaista muodollista asemaa hänellä ei ollut. Toiminnanjohtaja Mauri Tiilikainen nosti häntä aina esille ja vetosi häneen.\nKuten on tullut esille, uskon johtajan valmentavaan otteeseen. Ruotsissa asuessani ja kansainvälisessä järjestössä toimiessani, Agape Europen palveluksessa, käytimme englanninkielistä termiä discipleship, joka tarkoitti ihmisten hengellistä valmentamista ja pitkäjänteistä kehittämistä. Sisällöllisesti se saattoi koskea mitä tahansa, kuten nykyhetken coaching ja mentorointi.\nKerran pidin tästä coachaavasta otteesta pitkän luentosarjan Englannissa. Sikäläiseen kulttuuriin kuuluu, että puhe pitää aloittaa vitsillä. Huomattava aika meni aina vitsin keksimiseen ja sorvaamiseen. Loppupippalossa yksi sutkautuksistani valittiin viikon huonoimmaksi vitsiksi. Brittihuumoria hiukan tuntevana otin sen suurena kunnianosoituksena.\nMinulle kasvattava ja valmentava ote on käytännössä tarkoittanut parhaimmillaan rohkeaa haastamista, houkuttelua katsomaan yli totuttujen ajatusmallien, rohkeita visioita, omien uskomusten ja luutumien kyseenalaistamista.\nMuutaman kerran olin tilanteessa, jossa ryhmäni oli valmis heittämään hanskat tiskiin. Olimme rakentaneet budjetin, maineemme, intohimomme ja kaiken muun sen varaan, että tapahtumaan tulisi 500 maksavaa osanottajaa kaikiksi kolmeksi päiväksi. Kolme viikkoa ennen h-hetkeä ilmoittautuneita oli vajaat sata.\n”Mitä pitäisi tapahtua, että saisimme täyden salin”, kysyin tiimiltämme. Aloimme ideoida vaihtoehtoja. ”Tunnistamme kaikki tilanteeseen vaikuttavat avainhenkilöt Suomessa.” ”Jokainen meistä hankkii kymmenen osanottajaa.” ”Haastamme jo ilmoittautuneet tuomaan kukin yhden uuden ja samalla annamme hänelle hinnanalennuksen jokaista uutta kohden.” ”Tästä hetkestä eteenpäin jokainen meistä keskittyy vain ja ainoastaan osanottajien hankkimiseen. Kaikki muu tekeminen saa jäädä.” Saimme höngän päälle.\nMeitä oli ehkä noin 20 työuransa alkuvaiheita kokevaa kollegaa, meikä nippa nappa yli 30 v. Kaikki lähti siitä, että ryhmä itse halusi lopulta onnistua, keksi itse ratkaisut ja päätti uskoa onnistumisen mahdollisuuteen.\nOli upeaa astua h-hetkenä saliin, pitää avauspuhe ja esitellä kansainvälinen puhujamme Bill Bright. Väkeä oli parhaimmillaan lähes 600.\nToimiessani johtamisen kehittäjänä sain perspektiiviä suomalaiseen johtamiseen. Näin ja koin kaikenlaista. On esikuvallista ja kutsumuksellista johtamista, erilaisia johtaja- ja esimiespersoonia. Mutta kurja kyllä, joukkoon mahtuu myös kusipäitä, joiden ei pitäisi ikinä olla johtajan tehtävissä.\nParhaimmillaan suomalainen johtaja on asiallinen ja väestään välittävä. Varsinainen tunteiden tonava hän ei välttämättä ole, eikä hänen kommunikaationsa aina ole ylitsevuotavan perusteellista. Mutta luotettavuutta hänessä on.\nJohtamiskulttuurimme rakentuu vieläkin perinteisille maskuliinisille arvoille. Stereotyyppisimmillään johtaja puhuu johtamisesta, kun hän itse asiassa tarkoittaa vain yhtiön johtamisjärjestelmää. Hän on vahvoilla puhuessaan prosesseista. Numeropuolen hän hallitsee mennen tullen\nAloittaessani johtamisen kehittäjänä tunsin olevani kummajainen, kun puhuin itsetuntemuksesta, arvoista, etiikasta, hyvinvoinnista, kulttuurista ja ryhmän fiiliksistä. Samalla koin, että minut otettiin vakavasti ja että ihmispuhe koettiin mielenkiintoiseksi ja tärkeäksi. En luonnollisestikaan ollut yksin noiden ajatusten kanssa.\nNäiden 20 vuoden aikana johtamista koskeva retoriikka on muuttunut valtavasti, inhimilliseen suuntaan. Olen koko ajan uskonut, että muutos ihmisen suuntaan on tulossa. Se on hitaampaa kuin olen kuvitellut ja toivonut. Olen edelleen idealisti. Uskon, että hyvästä syystä.\nKäytännön tasolla varsinkin jättiorganisaatioissa eletään yhä melko paljon taylorilaisen konemetaforan aikaa. Ihminen on suuren koneiston osa, ei välttämättä kokonainen ihminen. Kontrolloivalla ja mekanistisella johtamiskulttuurilla on vielä vahva kuristusote työelämästä, tosin peitetymmin kuin ennen.\nHuonoa ja tosi huonoa johtamista löytyy. Tällä en tarkoita edellä kuvaamaani managerialisuutta, vaikka senkin ilmentymiä voi joskus kuvata kehnoiksi. Huonointa on johtajan itsekkyys, epäkunnioittava käyttäytyminen, ylimielisyys ja epäeettisyys.\nKaikkein kehnoimpia ovat narsistiset johtajat, joiden päähän mahtuu vain oma etu. Ihmiset ovat heille pelinappuloita, joita parhaimmillaan voi hyödyntää mutta jotka helposti muuttuvat olioiksi, joita vastaan tulee taistella. Heitä olen tavannut ja joskus yrittänyt auttaa. Heidän jälkiään olen minäkin joutunut korjaamaan.\nOnneksi suuri enemmistö johtajista on hyvää ajavia ja organisaation etua vaalivia persoonia, vaikka he huomaamattaan saattavat olla vanhan organisaatiokulttuurin vankeja. Joukossa on lahjakkaita ja luovia persoonia, joiden kanssa on rikastavaa keskustella. Suoranaisiin johtamisen staroihin on ollut hieno tutustua.\nTyössäni en välttämättä ole ollut ohjeiden ja neuvojen jakaja vaan pikemminkin fasilitaattori tai oivalluttaja. Olen nähnyt tehtäväkseni auttaa johtajia, esimiehiä ja johtoryhmiä tiedostamaan sen, minkä he itse jo kauan ovat kokeneet hyväksi.\nUsein aloitan yhteistyön sillä, että mietitään talon johtamisen ideaa. Olen kutsunut sitä johtamisfilosofiaksi tai johtamisen arvoiksi tai visioksi hengessä ”tällaiseen johtamiseen pyrimme – yhdessä”. Sitten aletaan miettiä, mitä visio olisi käytännössä ja miten siihen päästäisiin. Loppu onkin sitten käytännön askeleita ja sen uuden opettelua.\nMinulle toiminta johtamisen ja johtajuuden kehittäjänä on ollut hieno haaste. Olen oppinut enemmän kuin mitä olen kyennyt antamaan. Onneksi: olen voinut vuosien varrella siirtää eteenpäin noita muilta oppimiani asioita.\nOlen kirjoittanut useamman kirjan johtajuudesta. Usein yhdessä joidenkin muiden kanssa. Linkkiä klikkaamalla kirjan kirjoittajajoukkokin ja muut tiedot selviävät. Kirjat kuvaavat teemoja, joita työssäni olen pyrkinyt pitämään esillä.\nYrityksen arvot ja etiikka-kirjassa korostimme johtamisen eettistä luonnetta. Parhaat johtajat tuntevat arvopohjansa ja noudattavat korkeita eettisiä ihanteita. Minusta sen ymmärtäminen on parantunut vuosi vuodelta, mutta paljon on vielä kasvun varaa.\nVastuullinen johtaminen – Inhimillistä tuloksentekoa jatkaa samaa teemaa. Johtajan on kaikessa nähtävä vastuunsa taloudesta, ympäristöstä ja yhteiskunnasta sekä ihmisistä. Nykymaailmassa vastuullisuus on kriittisen tärkeää kaikille organisaatioille ja johtajille.\nSyty ja sytytä – Valmentavan johtamisen filosofia oli ensimmäisiä suomalaisia kirjoja, joissa korostettiin johtajan valmentajaroolia. Kirjassa annamme enemmän kuin vain listan valmentajan tehtävistä. Kaikki alkaa johtajasta itsestään, hänen kyvystään valmentaa itseään ja käsitellä omaan motivaatioonsa liittyvät asiat. Kirjan kuvaamasta Syttymisen kierre -mallista kehkeytyi myöhemmin paljon käytetty kehittämisen kehikko.\nAsiantuntijasta esimies vastaa polttavaan kysymykseen. Monen kasvu johtajana tyssää siihen, että henkilö ei kykene luopumaan dominoivasta asiantuntijan roolistaan ja omaksumaan johtajan roolia. Johtajan on opittava näkemään työnsä laaja-alaisemmin ja aiempaa epäitsekkäämmin.\nJohda ihmistä – Teologiaa johtajille on jonkinlainen Summa siitä, mitä olen työkseni tehnyt. Metateesini on, että johtaminen on äärimmäisen poikkitieteellistä hommaa. Jokainen elämänala tarjoaa johtajille mietittävää, mitä suurimmassa määrin myös teologia. Teologia esittää tärkeitä kysymyksiä, haastaa, sparraa, innostaa, selkiyttää.\nKutsumusjohtaja tarjoaa ajattelemisen aihetta kysymykseen ”Miksi ylipäänsä olisin johtaja?” Tai: ”Millainen johtaja juuri minä voisin tai haluaisin olla?” Kutsumuksen käsite on noussut vahvasti esille tärkeänä motivaatiotekijänä. Siihen kuuluu sekä persoonan rakenteeseen että etiikkaan kiinnittyviä kysymyksiä.\nMerkityksen kokemus on sekin tavallaan johtamiskirja. Johtajan on tunnistettava oman tekemisensä merkityksellisyys ja luotava yhteisöönsä tunne työn mielekkyydestä. Tämä tulokulma on käsittääkseni nousemassa isosti työelämän keskiöön.\nNäitä toisiinsa kytkeytyviä teemoja olen yrittänyt ymmärtää, toteuttaa ja herätellä. Vastakaikuakin tunnen saaneeni. Monta vuotta sitten minut esiteltiin arvojohtamisen guruksi. Sellainen en ole enkä halua olla. Gurut ovat jossain muualla, ja heitä on vähän. Guruilua vierastan. Valitettavasti jotkut konsultit ja valmentajat harrastavat sitä. Me emme ole gurukansaa.\nJottei edellä sanotusta välittyisi kuva, että pidän itseäni kaikkitietävänä, niin kuvaan varmuuden vuoksi myös heikkouksiani, joita on paljon enemmän kuin mitä itse suostun näkemään.\nTuppaan olemaan epäsystemaattinen ja ylispontaani. Se toimii ihmisille, jotka ovat vastaavaa tyyppiä, mutta monet rakastavat tarkempaa suunnitelmallisuutta. Usein luotan siihen, että uuden tilanteen tullessa ratkaisut löytyvät itsestään.\nTämä johtaa toiseen puutteeseeni. Tyttäreni ja lähimmät työtoverini tunnistavat sinisilmäisyyteni. Luotan ihmisiin vielä silloinkin, kun muut ovat jo kauan epäilleet heidän pätevyyttään. Jonkinlainen hyveeni on, että näen helposti ihmisten parhaat puolet. Mutta se kääntyy kielteiseksi, kun en osaa tai halua ajoissa nähdä heidän puutteitaan.\nEdellisen kanssa paradoksaalisessa ristiriidassa on, että monissa tilanteissa olen turhankin kriittinen. Odotan kollegoiltani huippulaatuista suoritusta kaikissa tilanteissa. Se kieltämättä motivoi minua sparraamaan heitä eteenpäin. Mutta ajan mittaan heikko suorituskyky synnyttää minussa kriittisyyttä, joka kuormittaa suhteitani.\nEdellä olen jo maininnut haluttomuuteni uppoutua numeroihin ja talouslukujen yksityiskohtiin. Vahvuudeksi se on kääntynyt siinä, että minun on ollut pakko löytää lähelleni sen alan osaajia. Luvut avautuvat minulle, mutta en yleensä ole kovin kiinnostunut yksityiskohdista.\nTämän kanssa sukua on suurpiirteisyyteni. Useimmiten en jaksa kuunnella pitkää ja seikkaperäistä selostusta, vaikka sen kertominen olisi tärkeää työtoverilleni. Osaan olla kuuntelevinani, mutta ajatuksissani yritän kuumeisesti tunnistaa, mikä on villakoiran ydin. Tässäkin olen ristiriitainen. Joissakin asioissa saatan olla ärsyttävän pikkutarkka, esimerkiksi tärkeiden tekstien kielellisessä ja ilmaisullisessa laadussa. Myös organisaation vastuu- ja jääviysteemat houkuttelevat minut nippelitulkintoihin. Minussa asuu pieni juristi.\nOlen hajamielinen. Olen ollut sitä lapsesta saakka. Unohtelen helposti asioita, hukkaan tavaroita ja harhaudun ajatuksiini. Tietenkin olen oppinut minimoimaan mahdolliset vahingot, esimerkiksi tuplatsekkaan kalenteriaikojani sun muita tärkeitä asioita. Siitä huolimatta mokailen silloin tällöin. Hyvä puoli tässä on, että annan kollegoilleni ja ystävilleni meheviä naurunaiheita.\nKovin riskitietoinen en ole. Ryhmässä yleensä kuulun niihin, jotka näkevät suuria mahdollisuuksia. Joskus tunnen ärtymystä, kun sama henkilö aloittaa puheenvuoronsa jo kymmenennen kerran samassa palaverissa lauseella ”Tässä on se riski, että…” Tiedän hänen kiinnittävän ryhmän huomion tärkeään asiaan, mutta aina en jaksa viipyillä riskien puntaroinnissa. Joskus höläyttelen asioita, joita ei olisi pitänyt sanoa.\nRyhmässä tuppaan olemaan myös dominoiva. Käytän usein sen ensimmäisen puheenvuoron. Keskeytän helposti muita.\nPitäisikö vielä lisätä, että aistin fiiliksiä melko herkästi, enemmän kuin mitä näytän päälle päin. Henkilöiden väliset ristiriidat rassaavat minua joskus turhan pitkään, varsinkin jos olen väsynyt. Tosin ne pakottavat minut myös toimimaan. Olisi kiva olla paksunahkaisempi, mutta silloin kai en olisi enää minä.\nJoten näiden ja muiden puutteitteni kanssa tässä elellään.\nMuodissa olevat 360-arviot antavat helposti kuvan, että hyvä johtaja on henkilö, joka saa kaikista asioista parhaat pisteet. Sitten varsinkin nuoret johtajaparat pyrkivät olemaan kaikessa hyviä. Turhaan. Meillä saavat olla heikkoutemme. Jotkut niistä kaipaavat huomiota ja petraamista, varsinkin ne, jotka muuten torppaisivat hyvät aikeemme. Mutta joidenkin kanssa on vain opittava elämään. Jo se auttaa, että pyrkii tuntemaan itseään rehellisesti.\nJohtamiseen liittyviä uskomuksiani ja sloganeitani\nKokoan tähän muutamia omia johtoajatuksiani, jotka vuosikymmenien varrella olen kokenut hyviksi ja jotka yhä voin allekirjoittaa.\nÄlä koskaan nolaa alaistasi.\nJohtajuus ei ole kiinni iästä eikä varsinkaan sukupuolesta.\nJohtajuus on rohkeuden ja nöyryyden yhdistelmä.\nArkinen johtaminen edellyttää jatkuvaa delegointia. Se on kuin tennistä. Pidä huoli siitä, että pallo jää mahdollisimman usein verkoin toiselle puolelle. Muuten joudut kantamaan yhä suurempaa pallokassia.\nKysy aina: mikä on totta.\nRakasta alaisiasi, kumppaneitasi ja asiakkaitasi.\nKipeät toimenpiteet pitää tehdä päättäväisesti ja samalla arvostusta osoittaen. ”Rohkea asiassa, lempeä tavassa.”\nKysy yhä uudestaan: Miksi teemme tämän? Mielellään jokaisen palaverin alussa.\nÄlä torju saamaasi kritiikkiä. Unohda defenssisi ja kysy: Mitä hän haluaa sanoa.\nJohtaminen on dramaturgiaa.\nJohtaminen on järkevää ajattelua, ei uskomuksia ja jargonia.\nLuo niin rohkea visio, että hirvittää.\nJohtajan tehtävä on kasvattaa johtajia.\nHuolehdi siitä, että sinulla on aina mentori.\nLuo kaikista asioista näkemys. Joskus se ottaa aikaa.\nTodellista valtaa ei tarvitse erikseen korostaa.\nJohtaminen on palvelutehtävä.\nJohtaja voi joskus näyttää myös heikkoutensa ja epävarmuutensa. Rehellisesti ja valikoidusti.\nKatso jokaista ihmistä tämän parhaiden ominaisuuksien valossa.\nSe mitä olet nyt, ei välttämättä kerro, mitä olet huomenna.\nJohtajuuden huippu: henkinen johtaja.\nMenestyjä on ihminen, joka elämänsä lopulla sanoo: ”Elin oman elämäni.”\nMuutosjohtajan ensimmäinen sääntö: Näe tilanne realistisesti, juuri sellaisena kuin se oikeasti on.\nJohtajan moraalinen vastuu ei poistu, vaikka koko muu joukko toimisi vastuuttomasti.\nJohtajan tehtävä on kommunikoida. Pyri luomaan kieltä, joka antaa ihmisille mielikuvia ja pohdittavaa.\nHenkinen johtaja on yhteisön moraalinen ja kokoava vaikuttaja. Hänellä voi olla muodollinen status, tai hän voi olla kuka tahansa ryhmän jäsen.\nAjatusjohtaja on edelläkävijä, joka näkee uusia mahdollisuuksia.\nVälillä pitää vauhdittaa, välillä rauhoittaa.\nOn kaksi vaihtoehtoa johdon suhteesta väärinkäytökseen: 1. Johto tiesi. 2. Johto ei tiennyt. Molemmat vaihtoehdot ovat huonoja.\nTässä tekstissä oli johtamismietteitäni. Tänään kirjoitin näin. Paljon muustakin pitäisi kirjoittaa, näkemyksellisyydestä, visionäärisyydestä, arvoista, päämääristä, haasteista ja ajoituksen ideasta, teemoista joita olen vuosien varrella miettinyt. Ehkä teen niistä erillisiä blogeja tai täydennän tätä tekstiä myöhemmin.\nVarsinkin visioihin olen uskonut kuin pässi sarviinsa.\nMieleen soljuvien ajatusten kirjaaminen tästä tärkeästä teemasta oli mukavaa. Varsinkin, kun useimmissa tietokirjallisissa tuotoksissa pitää yrittää olla systemaattinen ja vedota erilaisiin asiantuntijoihin ja tutkijoihin. Tässä taisin vedota enimmäkseen itseeni.\nIhmisten johtaminen vaatii elinikäistä oppimista. Samalla se on äärettömän yksinkertaista: pyrkiä käyttäytymään ihmistä arvostavasti.\nRelevantteja blogejani (pariin olen linkannut jo edellä)\nJohtaminen – hevostenhoitoa ja ratsastusta\nKetkä tai mitkä ovat ajatusjohtajiamme?\nMiksi Mauno Koivisto oli henkinen johtaja?\nEntä jos pomosi on kusipää?\nElämäni ja tarinani -tekstejä


Sosiaali- ja terveyspalvelut Archives – Page 5 of 10 – Kemin kaupunki Sosiaali- ja terveyspalvelut Archives – Page 5 of 10 – Kemin kaupunki\nVauvakerho alkaa ma 29.1.2018 klo 10-12\nParittoman viikon maanantaisin 29.1.2018 alkaen klo 10-12\nKemin perhekeskuksen tiloissa, Sauvosaarenkatu 27\nVauvaa odottavat ja Vauvan jo saaneet äidit/perheet sisaruksineen. Myös taaperoperheet ovat tervetulleita, mutta sisältö on suunniteltu vauvaperheitä ajatellen.\nLuvassa mm. Värikylpyä, kädentaitoja, vauvan ruokien valmistusta, hammashuoltoa.\nTarkempi kalenteri päivittyy MLL:n netti- ja Facebook-sivuille.\nMukaan voi tulla milloin vain, eikä ennakkoilmoittautumisia tarvita. Tarjolla kahvi/tee ja pientä lisuketta, vapaaehtoinen maksu.\nKerhon ohjaajina toimivat MLL:n Kemin yhdistyksestä Tytti ja Aarni-vauva\nLisätietoja MLL Kemi –Facebooksivulla ja osoitteessa kemi.mll.fi.\nVoit myös kysyä p. 050 597 6078 / Tytti\nKemikammari täyttää yhden vuoden 17.1.2018\nKemikammarilla juhlitaan 1 -vuotis syntymäpäivää\nkeskiviikkona 17.1.2018 alkaen klo 12.00\nTervetuloa juhlimaan kanssamme !\nIkäihminen tai hänen läheisensä saa apua seuraavilla tavoilla\nAlueellinen seniorineuvonta / Toimiva kotihoito Lappiin -hanke\n– soittamalla yhteiseen neuvontanumeroon 016 46 91 555, arkisin klo 9-14\n– keskustelemalla nopeasti chat-palvelussa, arkisin klo 9-14\n– kysymällä verkkoneuvonnasta silloin kuin itselle sopii\n– käymällä lähipalvelupisteissä:\nTIEDOTE KOKONAISUUDESSAAN TÄSSÄ LINKISSÄ\nIkäihmisten keskustelukahvila 11.12.2017\nmaanantaina 11.12.2017 KLO 14.15\nAiheena: Ikääntyminen, lääkkeet ja alkoholi\nAlustajana sairaanhoitaja Minna Reinikainen\nTervetuloa kehittämään hyvinvointipalveluja. Mielipiteenne ovat meille arvokkaita, sillä asiakaskokemuksesta annetun palautteen perusteella pyrimme kehittämään palvelujamme ja toimintaamme. Keräämme palautetta kaikilta asiakkailtamme. Vastaukset käsitellään luottamuksellisesti ja niistä tehdään yhteenveto toiminan kehittämiseen. Kiitämme jo etukäteen panoksestanne sosiaali- ja terveyspalvelujen kehittämisessä.\nSosiaali- ja terveyspalveluiden asiakastyytyväisyyskysely\nKysely on avoinna 31.12.2017 asti. Palautetta voit antaa niin usein kuin haluat.\nLänsi-Pohjan alueen kuntien laadunhallintatyöryhmä kiittää teitä vastauksistanne\nKemikammarin Suomi 100 – itsenäisyysjuhlat 8.12.2017 klo 11.30\nKemikammarin Suomi 100 – OHJELMA\nMa 6.11.2017 Ikäihmisten keskustelukahvila\nma 6.11.2017 klo 14.15\nAiheena: Ikäihminen liikenteessä\nAlustajana Heidi Alakorpi, Autokoulu Haapalainen\nLänsi-Pohjan seniorineuvonta 16.10.2017 alkaen\nLänsi-Pohjassa halutaan helpottaa ikäihmisen sosiaali- ja terveyspalveluiden avun ja neuvonnan saantia. Lapin maakunnalle ollaan luomassa yhteistä ikäihmisten palveluneuvonta- ja ohjausmallia, jota pilotoidaan ensivaiheessa Länsi-Pohjan kuntien alueella (Kemi, Keminmaa, Simo, Tornio ja Ylitornio).\nPilotin nimi on Länsi-Pohjan seniorineuvonta ja palvelu on käytettävissä 16.10.2017 – 31.1.2018.\nLisää tietoa Seniorineuvonnasta löydät tästä linkistä\nHyvä teko ikäihmisille 2017 -palkinnon (1.000 euroa) hakuaikaa jatkettu\nHyvä teko ikäihmisille palkinnon tavoitteena on antaa julkista tunnustusta yksilölle tai yhteisölle, jotka ovat kehittäneet vanhustyötä ja vanhusten elinympäristöä ottamalla käyttöön uusia, innovatiivisia toimintatapoja, jotka edesauttavat ikäihmisten hyvinvoinnin parantamista. Palkinnon voittajan valinnassa huomioidaan teon tai hankkeen uudenlainen tapa toimia, ajankohtaisuus, jatkuvuus, vaikuttavuus sekä teon/hankkeen toteutus/toimiminen käytännössä. Mikäli hakemukset eivät täytä kriteereitä, niin palkintoa ei jaeta.\nPalkinnon hakuaikaa on jatkettu 31.10.2017 asti. Palkinnon saajasta päättää vanhusneuvosto sekä työryhmään kuuluvat kaksi lautakunnan jäsentä. Palkinnon suuruus on 1 000 euroa. Voittajan toivotaan käyttävän palkintosumman hankkeisiin, jotka edelleen edistävät vanhustyötä.\nInfluenssarokotukset Kemissä syksyllä 2017\nPosted on 9.10.2017 24.10.2017\nInfluenssarokotukset aloitetaan Kemissä keskiviikkona 1.11.2017.\n– Ke 01.11.2017 klo 8.15 – 15, sukunimen alkukirjain A – L\n– Pe 03.11.2017 klo 8.15 – 15, sukunimen alkukirjain M – Ö\n– Ke 08.11.2017 klo 8.15 – 15, sukunimen alkukirjain A – L\n– Pe 10.11.2017 klo 8.15 – 15, sukunimen alkukirjain M – Ö\n– Ke 22.11.2017 klo 8.15 – 15\n– To 07.12.2017 klo 8.15 – 15\n– Ke 20.12.2017 klo 8.15 – 15\nRytikari / Hepola-alueella influenssarokotukset, Veitsiluodon työväentalon tiloissa, Rytikatu 27:\n– Pe 03.11.2017 klo 9.00 – 14, sukunimen alkukirjain A – L\n– Pe 10.11.2017 klo 9.00 – 14, sukunimen alkukirjain M – Ö\n– To 07.12.2017 klo 9.00 – 14\nTiedote pdf-tiedostona tässä linkissä.\nSeniorimessut 5.10.2017 Kemin kulttuurikeskuksessa\nTeemana ikäpolvet yhdessä\nPäivän ohjelmaan tästä linkistä\nIlmoittaudu mukaan Omaishoitajien päivälle 3.10.2017\nOMAISHOITAJIEN PÄIVÄN tiistaina 3.10.2017 klo 10.00 – 14.00\nOnni-autossa tapahtuu Rytikarin työväentalolla klo 9-14\nTASAPAINOASIOITA – tasapainoharjoituksia, kaatumisiin liittyviä tekijöitä\nKOTITAPATURMAT – kodin turvallisuuden tarkistuslista, turvallinen koti\nNISKA-HARTIAHIERONTA – 30min 10€\nMINIMANIKYYRI – viilaus,lakkaus, kevythieronta 11,50€\nKULMIEN MUOTOILU 7,50€\nLappian hieronta-ja kauneuspysäkki toteuttaa ja opastaa lihashuoltoa, mahdollisuus ostaa myös voiteita, viiloja, lakkoja ym.\nSyyskauden muut tapahtumapäivät löydät TÄSTÄ LINKISTÄ


Mikkelissä syvä huoli kaupungin koronatilanteesta: ”Miksi rajoituksia höllennettiin näin aikaisin?” - Kotimaa - Ilta-Sanomat\nMikkelissä syvä huoli kaupungin koronatilanteesta: ”Miksi rajoituksia höllennettiin näin aikaisin?”\nTerveysviranomaisten mukaan koronapositiiviset henkilöt olivat liikkuneet Mikkelin keskustassa syyskuun alussa. Tuolloin kaupungilla käyneet ovat voineet altistua taudille.\nMikkelissä koettiin keskiviikkona raju koronaviruksen etenemisen päivä. Terveysviranomaisten mukaan koronapositiiviset mutta lieväoireiset tai oireettomat henkilöt olivat liikkuneet kaupungin keskustassa syyskuun alussa.\nLähes kaikki tuolloin Mikkelin keskustassa käyneet ovat voineet altistua taudille.\nIS kysyi Mikkelissä ihmisten tuntemuksia nopeasti heikentyneessä koronatilanteessa.\nNeljän miehen kommenteista paistaa syvä huoli.\n– Noin kaksi kolme viikkoa sitten tai silloin kun hallitus vapautti rajoituksia ja kertoi, että saa matkustella ja kokoontua, minä sanoin, että tulokset alkavat näkyä, että Raimo Laitinen sanoo.\nRaimo Laitisen mukaan koronarajoituksia höllennettiin liian aikaisin.Kuva: Pertti Hänninen\nLaitinen osasi aavistaa taudin saavan uutta vauhtia, kun ihmisten käytös muuttui.\nHänelle oli yllätys vain se, että näin nopeasti syntyi iso tartuntarypäs. Hän osasi aavistaa, että paha kierre alkaa, kun ihmisten käytös vapautui\n– Miksi rajoituksia höllennettiin näin aikaisin? Se antoi väärän kuvan siitä, että tauti olisi jo voitettu. Se oli virhe, sillä nythän nähdään, että ei virus ole mihinkään kadonnut, Laitinen muistuttaa.\nKari Otranen puolestaan arvioi, että nyt pitää varoa liikkumista väkijoukoissa.\nKari Otranen on valmis käyttämään kasvomaskia, jos se auttaa pysäyttämään koronaviruksen etenemisen.Kuva: Pertti Hänninen\n– Pitää pysyä kauempana toisista. Maskia en ole vielä käyttänyt, hän tiivistää.\nOtranen ei pane yhtään hanttiin, jos maskipakko tulee. Miehen olemus paljastaa, että hän on tosissaan.\nLue lisää: Mikkelin jättialtistus: koronan saaneet vierailivat ainakin 12 ravintolassa – katso kartta altistusalueesta\n– Tämä ei ole enää leikin asia. Kun nuoriso lähtee liikkeelle, niin tässä on tulos sitten Kari Laurikainen puolestaan tiivistää.\nKari Laurikainen pitää Mikkelin tilannetta vakavana.Kuva: Pertti Hänninen\nMiesten mietteistä välittyy syvä huoli koronatilanteen pahenemisesta.\n– Huolissaan ollaan koko Mikkelin puolesta, Matti Juhola painottaa tilanteen vakavuutta.\nMiesten mietteistä välittyy syvä huoli koronatilanteen pahenemisesta. Sotien päämajakaupungissa on osattu ajatella koko Suomen etua ja se näkyy miesten syvässä huolestumisessa, joka tiivistyy Matti Juholan sanomaan.\n– Huolissaan ollaan koko Mikkelin puolesta, Juhola painottaa tilanteen vakavuutta.\nNeljän miehen pöydän väki toivoo nyt varsinkin nuorisolta malttia ja jaksamista voimassa olevien rajoitusten noudattamiseksi. Muuten päämajan kaupungissa Mikkelissä joudutaan jälleen Suomen selviämisen kannalta kohtalokkaiden käänteiden todistajiksi.\nJyväskylässä taas uusia korona-altistumisia viikonloppuna – vierailitko näissä ravintoloissa tai kuntosalilla?\nKotimaa 9.9. 18:14


Tunnetuin kristillinen media - Radio Dei\nSuomen tunnetuin kristillinen media\nValtakunnallisista kristillisistä medioista Radio Dei on tutkitusti Suomen tunnetuin, kun otetaan huomioon radio, tv, sanomalehdet, aikakauslehdet ja nettisivustot. Radio Dein 25 taajuutta tavoittavat yli 4 miljoonaa ihmistä ympäri Suomea ja viikoittaisia kuuntelijoita Deillä on lähes 200.000.\nRadio Dein ohjelmasisältö tarjoaa ikkunan suomalaiseen kristillisyyteen laidasta laitaan. Yli 80 eri ohjelmayhteistyökumppania eri kirkkokunnista, seurakunnista ja järjestöistä tuovat Radio Dein oman ohjelmatuotannon lisäksi kattavan näkemyksen kristinuskosta. Radio Dei tavoittaa paljon tavallisia suomalaisia ja kuuntelijoista merkittävä osa on ihmisiä, jotka eivät käy aktiivisesti seurakunnassa.\nLisätietoja tutkimustiedoista saat Radio Dein myynnistä.\nPK-seutu (mm. Helsinki-Espoo-Vantaa) 89 MHz (101,9)\nVaasa 98,8 MHz (102,7)


Varsinais-Suomen jäsenkerhot – Suomen Radioamatööriliitto\nKoti » Radioamatöörikerhot » Varsinais-Suomen jäsenkerhot\nKerhon sähköpostiosoite oh1navy ät gmail piste com\nPj. Jyrki Wuori, OH1NPW\nKerhoillat: Tiistaisin vain jäsenille. Kerho sijaitsee sotilasalueella ja vierailijoilta vaaditaan erillinen vierailulupa.\nkerhon tiedot päivitetty 16.5.2022\nLounais-Suomen Partiopiirin radiokerho OH1AS kokoaa radiopartiolaiset saman katon alle, kouluttaa uusia radiopartiolaisia, ylläpitää radiopartioperinteitä, järjestää radiopartiotapahtumia ja edistää radioamatööritoimintaa piirin toiminta-alueella.\nKerhon pj Saku Elovaara, OH1SA, saku piste elovaara ät partio piste fi, 0505846171\nKerhon sähköpostiosoite: oh1n ät sral piste fi\nPj. Janne Pulkkinen, OH1SDR, oh1sdr ät sral piste fi\nKerhoillat torstaisin klo 18\nVakavamielisten ja sunnuntaimielisten radioharrastajien yhteenliittymä. Toiminta on projektiluontoista.\nKerhon pj Jukka Klemola, OH6LI


Maalaako Gerrardin katontekijä? - Valioliiga - Ilta-Sanomat\nJulkaistu: 28.9.2013 8:16\nJalkapallo tarvitsee tarinoita, kirjoittaa Saku-Pekka Sundelinhttp://www.iltasanomat.fi/haku/?search-term=Saku-Pekka%20Sundelin.\nReilu 20 vuotta sitten aloittanut Sky Sports -kanava on parasta, mitä brittifutikselle on tapahtunut pitkiin aikoihin. Osaavat asiantuntijat eli punditit purkavat lähetyksissä pelin pieniksi atomeiksi.\nSe on parantanut englantilaisten jalkapallosivistystä. Brittistadioneilla ja pubeissa kuulee ilahduttavan yksityiskohtaista keskustelua taktisista nyansseista.\nNe ovat silti vain yksi osa keskustelua ja koko lajia. Stadioneilla jutellaan Wayne Rooneynhttp://www.iltasanomat.fi/haku/?search-term=Wayne%20Rooneyn liikkeen ajoituksen lisäksi myös hänen riitaisista väleistään manageri David Moyesiinhttp://www.iltasanomat.fi/haku/?search-term=David%20Moyesiin tai hyökkääjän pääsuojuksen tyylikkyydestä.\nUrheilu ei ole robottien kisailua. Ilman taustoja ja tarinoita jalkapallo ei olisi niin valtavan suosittua.\nTottenhamin ja Chelsean kohtaaminen on malliesimerkki hyvästä tarinasta. Joukkueiden managerien yhteinen historia puhutti jo useita päiviä ennen ottelua. Peliä on rakennettu jännitteen avulla.\nAndre Villas-Boashttp://www.iltasanomat.fi/haku/?search-term=Andre%20Villas-Boas on Jose Mourinhonhttp://www.iltasanomat.fi/haku/?search-term=Jose%20Mourinhon oppipoika, joka päätti kokeilla omia siipiään, kun ei mielestään saanut tarpeeksi vastuuta. Välit rikkoutuivat. Villas-Boasin siirtyminen Chelseaan teki taatusti Mourinholle kipeää. Hänen epäonnistumisensa todennäköisesti ei.\nMourinhon väitetään viestitelleen Villas-Boasin aikakaudella Chelsean runkopelaajille, jotka savustivat lopulta nuoren managerin ulos. Sitä Villas-Boas ei voi antaa anteeksi. Tänään he kohtaavat ensimmäisen kerran.\nKaksikon riitaisan historian takia myös heidän valintansa otteluun ja sen aikana saavat aivan uuden ulottuvuuden. Taktista shakkia eivät pelaa enää kaksi manageria, vaan sydämistynyt oppipoika ja katkera mestari.\nKlassista tarinan rakennetta noudattaa myös esimerkiksi Cardiffin Craig Noonenhttp://www.iltasanomat.fi/haku/?search-term=Craig%20Noonen nousu valioliigapelaajaksi. 25-vuotias laituri odottaa vielä pääsarjadebyyttiään, mutta kauden maalitili aukeni jo West Hamia vastaan tällä viikolla liigacupissa.\nVielä muutama vuosi sitten hän pelasi seitsemännen sarjatason Skelmersdale Unitedissa ja ansaitsi 70 euron viikkopalkkaa.\nPelaamisen ohessa Noone kouluttautui rakennusmieheksi, koska ura jalkapalloilijana ei näyttänyt aukeavan. Hänet lähetettiin kerran Liverpoolin lähelle rakentamaan ison huvilan lisärakennuksen kattoa. Se oli Englannin maajoukkuepelaajan Steven Gerrardinhttp://www.iltasanomat.fi/haku/?search-term=Steven%20Gerrardin katto.\nNyt Noone pelaa samassa sarjassa Gerrardin ja muiden tähtien kanssa, ajaa Range Roverilla ja tienaa toimitusjohtajan palkkaa. Joka päivä harjoituksissa hän hämmästelee sitä, että saa potkaista Valioliigan virallista palloa. Seinällään Noone säilyttää Gerrardin paitaa, jossa on Liverpool-kapteenin nimikirjoitus. Muistutuksena siitä, missä hän oli vielä muutama vuosi sitten.


Avaruusyhtiö SpaceX on ilmoittanut, että tälle päivälle suunniteltua kantoraketti Falcon 9:n laukaisua on lykätty toistaiseksi raketille tehtävien ylimääräisten tarkistusten takia. Tämän vuoksi myös Suomi 100 -satelliitin lähtö avaruuteen viivästyy edelleen.\nHollantilaisen Radboud-yliopiston tutkijat ovat löytäneet haavoittuvuuden kahden valmistajan SSD-levyistä. Tutkijoiden mukaan Crucialin ja Samsungin SSD-levyille voidaan murtautua, mikäli niihin päästään fyysisesti käsiksi Windows-koneissa. Haavoittuvuus koskee sekä sisäisiä että ulkoisia levyjä.\nSuurin osa navigoinnista perustuu nykyään maailmanlaajuisiin satelliittinavigointijärjestelmiin, kuten GPS:ään, joka lähettää ja vastaanottaa signaaleja maapallolta kiertävistä satelliiteista. Imperial College Lontoon ja M Squaredin -yhtiön tutkijoista muodostunut tutkijaryhmä on esitellyt ensimmäistä kvanttinavigointiin sopivaa itsenäistä kiihtyvyysmittaria. Kvanttikompassi on itsenäinen järjestelmä, joka ei tukeudu ulkoisiin signaaleihin. Tämä on erityisen tärkeää, koska satelliittisignaaleja voidaan häiritä tai manipuloida kuten viime aikoina on suomessakin havaittu.\nLinuxia ei voi asentaa uusilla Macbookeille\nMoni kehittäjä on tykännyt Macbookin ja Linuxin yhdistelmästä, mutta nyt tähän suhteeseen on tullut ongelmia. Uusissa Macbookeissa käytetty T2-turvapiiri näyttää estävän autentikoimattoman käyttöjärjestelmän lataamisen. Tämä on odotetusti aiheuttanut aika paljon närää Linuxistien parissa.\nSuomi 100 -satelliitti matkaan vuoden myöhässä\nSuomen juhlavuoden satelliitin matka viivästyi lähes vuodella kantorakettiongelmien takia. Nyt Suomi 100 -satelliitin laukaisu kiertoradalle on vahvistunut. Se tapahtuu SpaceX -yhtiön Falcon 9 -kantoraketilla Kaliforniasta maanantaina 19. marraskuuta kello 2032 Suomen aikaa.


Pieter De Korver EPT-voittoon\nPieter De Korver pokkasi voiton.\nTapahtumarikkaan EPT Grand Final Monte Carlon finaalipöytä tarjosi jälleen pokerikansalle ihmeteltävää koko rahan edestä. Pöydässä nähtiin niin totaaliromahtaminen kuin uskomaton nousukin. Voittaja kävi jo todella kuilun partaalla ja onkin suorannainen ihme että De Korver juhlii mitä todennäköisemmin vieläkin huimaa 2,3 miljoonan euron voittopottiaan.\nFinaaliin selkeässä johdossa lähtenyt Norjan Dag Martin Mikkelsen sai todeta tällä kertaa miten kaikki voi kääntyä päälaelleen ja vieläpä erittäin lyhyessä ajassa. Tilanne näytti Mikkelsenin kannalta vielä erittäin hyvältä kun neljä pelaajaa oli jäljellä. Siinä vaiheessa Mikkelsenillä oli 15,3 miljoonaa, Tultshinskillä 7,8 , Woodwardilla neljä miljoonaa ja tulevalla voittajalla De Korverilla vain 905 000 merkkiä. Alimmillaan De Korverin stäkkipino oli huvennut 305 tuhanteen ja tästä tilanteesta alkoikin hollantilaisen varsinainen unelmaputki, ottavana osapuolena oli juurikin Mikkelsen. Ensimmäisen tuplauskäden De Korver veti all-in katsomatta korttejaan. De Korver triplasi nelosparilla Mikkelsenin ja Woodwardin kustannuksella. Tämän jälkeen De Korver luotti onneensa ja Mikkelsenin maksuhaluihin. De Korver tuplasi peräti kolmesti putkeen merkkimääränsä. Eipä aikaakaan kun oltiin käsittämättömästi tilanteessa De Korver 14,6 miljoonaa, Mikkelsen 360 000. Ja kuin pisteeksi iin päälle seuraavassa jaossa Mikkelsen pudotettiin tylysti pelistä, pudottajana kukapas muukaan kuin De Korver. Mikkelsen jäi nuolemaan näppejä ja sijoitus oli neljäs. Pettymys paistoi finaalin ennakkosuosikin kasvoilta. Kolmannen tilan saamiseksi ei ihan niin isoa draamaa tarvittu. Woodward pudotti pian venäläisen Tultshinskin ja heads-up oli edessä. Tilanne heads-upin alussa oli De Korver 15,3 - Woodward 12,8. Pikku hiljaa Woodward menetti pinojaan De Korverille ja lopulta heads-upin 45. käsi toi ratkaisun. Voittajaksi julistettiin 26-vuotias Pieter De Korver, jonka isoin turnausrahastus oli ennen EPT:tä ollut 53 000 ja sekin netistä. Livepelien puolelta kaverilla on pari pienempää rahastusta. EPT Grand Final finaalipöydän palkintorahat: 1. Pieter De Korver 2 300 000 € 2. Matthew Woodward 1 300 000 € 3. Mihail Tultshinski 800 000 € 4. Dag Martin Mikkelsen 600 000 € 5. Eric Qu 470 000 € 6. Alem Shah 350 000 € 7. Daniel Zink 250 000 € 8. Peter Traply 170 000 € EPT:n päättynyt kausi oli huikea menestys. Pelaajia osallistui eri osakilpailuihin reilut 8000 ja kokonaisuudessaan palkintorahoja jaettiin yli 52 miljoonaa euroa kaiken kaikkiaan. Muistorikkaimmat suomalaishetket tällä kaudella saatiin nauttia kun Jens "Jeans" Kyllönen voitti Kööpenhaminan osakilpailun ja kun Kalle Niemi lunasti kakkostilan San Remossa. Share:


Häiriö rautatieliikenteessä Jokelassa - ePressi\nHäiriö rautatieliikenteessä Jokelassa\nPääradalla Järvenpään ja Hyvinkään välillä Jokelassa on sähköratavaurio toisella raiteella. Junat ajavat vain yhtä raidetta Järvenpään ja Hyvinkään välillä. D-junat Riihimäeltä Helsinkiin on peruttu ruuhkautumisen estämiseksi. Muulle junaliikenteelle vaurio aiheuttaa pieniä myöhästymisiä. Korjausarviota ei vielä ole.


Mitä tehdä, jos kissa nukkuu hiekkalaatikossa? - My Animals\nJos kissa nukkuu hiekkalaatikossa, se voi johtua kissan sairaudesta, tiineydestä, ahdistuksesta tai turvapaikan tarpeesta.\nKissojen tiedetään tekevän epätavanomaisia asioita, kuten nukkuvan hiekkalaatikossaan. Tämä ei ole sopivaa käytöstä, joten jos kissa nukkuu hiekkalaatikossa, tässä on muutamia syitä ja ratkaisuja kyseiseen ongelmaan.\nJos kissa nukkuu hiekkalaatikossa, pane merkille, mitä se tekee siellä ennen ja jälkeen nukkumisen. Käykö kissa hiekkalaatikolla tarpeillaan ja jääkö se sitten sinne? Vai eikö se käytä hiekkalaatikkoa tarpeiden tekemiseen, vaan pelkästään oleilee ja lepää siellä? Vai onko se kenties valppaana?\nOn monia syitä siihen, miksi kissa nukkuu hiekkalaatikossa. Syy kissan outoon käytökseen voi löytyä miettimällä, missä tilanteessa se tekee niin.\nSulje pois sairaudet\nEnsimmäiseksi on suljettava pois sairaudet. Jos kissa nukkuu hiekkalaatikossa, tarkkaile, onko sen käytös poikkeavaa muilla tavoilla:\nNouseeko se ylös syömään, käyttäytyykö se vaisusti tai eikö se enää välitä suosikkinäkymästään ikkunalla?\nKäykö kissa hiekkalaatikolla tarpeillaan, mutta joutuu ponnistelemaan tai käymään siellä usein?\nMikä tahansa näistä merkeistä voi tarkoittaa, ettei kissa voi hyvin ja hakee hiekkalaatikolta helpotusta tai lohtua (vaikka vain pitääkseen käymälän lähellään).\nVie kissa eläinlääkäriin tutkittavaksi. Kerro kissan poikkeavasta käytöksestä ja mainitse kaikki ne seikat, jotka voivat auttaa diagnoosin tekemisessä.\nJos kissasi on naaras eikä sitä ole steriloitu, pyydä eläinlääkäriä tarkistamaan, onko se tiineenä, etenkin jos se käy ulkona. Tai jos tiedät, että kissasi on tiineenä, ja näet sen viettävän pitkiä aikoja hiekkalaatikossaan, se saattaa etsiä paikkaa, jossa se voi synnyttää poikasensa.\nTiineenä olevat kissaemot hakeutuvat suojaisaan paikkaan pois kodin melusta ja liikenteestä synnyttääkseen poikasensa. Hiekkalaatikko ei kuitenkaan ole ihanteellinen paikka kissalle synnyttää eikä sen poikasille, koska se voi aiheuttaa tauteja.\nKissalle kannattaa valmistaa pesä toiseen laatikkoon vuoraamalla roskapönttö tai pahvilaatikko puhtailla, pehmeillä pyyhkeillä tai huovilla.\nAseta se lähelle hiekkalaatikkoa, ja kun kissa on muuttanut uuteen, puhtaaseen laatikkoon, muista pitää ruokaa, vettä ja hiekkalaatikko sen lähellä.\nMitä tehdä, jos kissa nukkuu hiekkalaatikossa sopeutumisvaikeuksien vuoksi?\nSiirtymävaiheessa, esimerkiksi uuden lemmikin liittyessä perheeseen, vieraiden saapuessa taloon tai kodin muutostöiden ja vastaavien mullistusten aikana, kissan voi olla vaikea rentoutua.\nItse asiassa mikä tahansa muutos ympäristössä voi aiheuttaa kissassa ahdistusta, jota se yrittää lievittää mukavassa, suojaisassa paikassa, joka voi olla juurikin hiekkalaatikko.\nPaitsi että hiekkalaatikko sijaitsee kaukana talon melusta ja liikenteestä, siinä on myös tuttu haju. Vaikka ajatus voi tuntua meistä ihmisistä epämiellyttävältä, kissoissa se aktivoi niiden luontaiset, villit tavat. Kun mikään muu paikka ei tunnu kodilta, hiekkalaatikko tuntuu.\nTämän tilanteen voi välttää vaikkapa seuraavalla tavalla: katso, ettei kissasi tavanomaisissa paikoissa ole sotkua, ja tarjoa sille yksi tai pari erillään olevaa, viihtyisää ja puhdasta soppea rauhallisissa paikoissa. Jos ongelma johtuu ahdistuksesta, ei kestä kauaa, että kissasi löytää nämä uudet, rauhaisat piilopaikat.\nJos kissa nukkuu hiekkalaatikossa, se johtuu siitä, että se pitää sitä turvapaikkana\nKun kotona on kaaos, vieraat metelöivät ja lapset riehuvat, mikä on se yksi paikka, jossa saat takuuvarmasti olla rauhassa? Aivan oikein, kylpyhuone. Sama pätee myös kissaasi!\nHiekkalaatikko sijoitetaan yleensä sellaiseen huoneeseen tai paikkaan, joka on poissa tieltä ja joka kuuluu vain ja ainoastaan kissalle. Se on paikka, jossa kissa voi ottaa kunnon päiväunet, kun missään muualla se ei onnistu.\nTämä ei kuitenkaan tarkoita, että kissan nukkuminen hiekkalaatikossa pitäisi vain sallia. Hiekkalaatikko ei luonnollisestikaan ole mikään hygieeninen paikka, joten sinun on tarjottava kissallesi puhdas ja mukava vaihtoehto tilalle ja sijoitettava se hiekkalaatikon viereen.\nÄlä yritä väkisin saada kissaasi pois hiekkalaatikosta, vaan tarjoa tilalle puhdas paikka ja anna sen tehdä, mitä se itse haluaa. Jos kissasi hakee hiekkalaatikosta suojaa, se todennäköisesti löytää sen myös siististä, pehmeästä laatikosta, jonka olet asettanut samaan paikkaan.\nKissat ovat verrattain itsenäisiä eläimiä, minkä vuoksi monilla on väärä käsitys siitä, miten pitkäksi aikaa kissan voi jättää yksin kotiin.


Erittäin helppo asentaa satulaputkeen kiinni. Tukevan oloinen ja helppokäyttöinen, vähintään riittävän kirkas valo. Akku voisi kestää pidempään tai varaustilan ehtymisestä voisi olla paremmat indikaatiot.\nS I, 10.2.2022\nVision Pro on HUIKEAN suosion saavuttaneen CubeLite II Premiumin entistä tehokkaampi ja kestävämpi päivitetty malli. Edeltäjänsä tapaan valaisin on äärimmäisen "viisas", ja sisäänrakennetun tunnistimen ansiosta syttyy automaattisesti silloin, kun pyörä lähtee liikkeelle, ja vastaavasti sammuu pyörän ollessa pysähdyksissä yli 10 sekuntia. Lisäksi valosta löytyy automaattinen jarruvalo (valo kirkastuu jarrutettaessa) sekä ympäröivän valoisuuden tunnistava anturi, joka säätää valotehon aina valaistukseen nähden sopivaksi! Pakkauksessa toimitetaan helppokäyttöiset kiinnikkeet niin satulan alle, kuin satulaputkeen kiinnittämistä varten.\nToki lamppua on mahdollista käyttää myös perinteisenä takavalona, jolloin valo palaa jatkuvasti ilman automaattisia säätöjä. Vision Pro ladataan nykyaikaisesti ja nopeasti USB-C-portista. Täyteen ladattuna valo tarjoaa jopa 30 tunnin paloajan.\nVision Pro:n kestävä alumiinirunko suojaa valaisinta iskuilta ja IP67 vesitiiveys varmistaa, ettei roiskuva vesi tuota ongelmia. Lampun mukana toimitetaan kaksi erilaista kiinnikettä, joilla valaisin saadaan kiinnitettyä joko pyörän satulaan tai satulatankoon, kumpi kullekin käyttäjälle parhaiten sopii. Samoilla kiinnikkeillä valaisin saadaan myös esim. reppuun tai satulalaukkuun kiinni. Kiinnitys ja irroitus onnistuu helposti ilman työkaluja. Valaisimen suorituskykyinen Li-Ion akku kestää satoja latauskertoja, ja automaattisen säädön ansiosta paloaika on hurjalla tasolla. Cubelightistä löytyy akun varauksen ilmaisin: indikaattorivalon alkaessa vilkkua on paloaikaa jäljellä n. tunti. Kompakti ja tyylikäs muotoilu varmistavat, että valaisin soveltuu pyörään kuin pyörään. Paino akun kanssa ainoastaan 43 grammaa.\n850 mAh Li-Ion akku (sisäänrakennettu)\nPutkikiinnike (esim. satulaputkeen)\nNippusiteet (satulakiinnikkeen kiinnittämiseen)\nMerkki ja Malli: Vision Pro\nMax. valotehot (valmistajan ilmoittamat)\nJarruvalo: 100 lm\nTasainen: 80 lm\nVilkut: 80 lm\nViisi toimintatilaa: tasaisesti palava, sekä neljä erilaista vilkkua\nAkku: Sisäänrakennettu Li-Ion akku, 850 mAh\nKoko: 42 x 34 x 25 mm (K x L x S)\n3-21 h (riippuen valitusta tehotilasta)\nAutomaattinen säätö kasvattaa käytännön paloaikoja, sillä valotehoa lasketaan silloin, kun tilanne tai ympäröivä valoisuus sen sallii\n1. Kytke valo päälle painamalla virtakytkintä nopeasti. Valaisin syttyy edellisellä käytetyllä tehotilalla. Toimintatila vaihdetaan klikkaamalla kytkintä kerran. Valaisimesta löytyy viisi toimitatilaa: tasainen sekä neljä erilaista vilkkua. Valaisin sammuu painamalla katkaisijaa pohjassa n. 1 sekunnin ajan.\n3. Lataus käynnistyy kytkemällä latausjohto latauspistokkeeseen. Punainen valo kertoo latauksen olevan käynnissä, virheä akun olevan täysi.


Lempipäiväni -tänään.: Late Lammas kuplasukat\nAimman postauksen kuva-arvoituksen tulos:\nLate Lammas villasukat kaksi- ja neljävuotiaille sukalaispojille!\nOnko yhtään samaa näköä?\nSukasta puuttu sieraimet, mietin vielä lisäänkö ne vai jätänkö noin...\nOon amatöörikutoja ja vielä surkeampi ohjeiden ylös kirjoittaja... Toivottavasti näiden ohjeiden ja oheisten kuvien avulla saa kuitenkin jotain tolokkua siitä, kuinka sukat valmistuu. Antakaa anteeksi virheet ja muut.\nLate Lammas -sukat:\nOhje n. 2-4 v ikäiselle.\nOhjetta voi soveltaa aikuisen jalkoihin sopivaksi, jolloin silmukkamäärän on oltava kuplaneuleen vuoksi 4:llä jaollinen\nLanka: 7 veljestä musta ja luonnonvalkoinen\nPuikot: nro 3, virkkuukoukku nro 2,5\nLuo puikoille 40 silmukkaa.\nNeulo joustinneuletta *1 oikein (silmukan takareunasta) ja 1 nurin* yhteensä 10 kerrosta.\nAloita kuplaneule. (Älä välitä videon amerikkalaisesta kutomistyylistä, jossa lanka kulkee oikeassa kädessä :D ) Yksivärisessä kuplaneuleessa kannattaa käyttää silmukkamerkkiä rivillä pysymisen helpottamiseksi (hakaneula tai hengetön pinni ajaa saman asian).\nNeulo kuusi kerrosta "kuplia".\nNeuloin nilkan takaosaan joustinneuletta, jotta sukka pysyisi napakammin jalassa.\nTämän työvaiheen voi halutessaan jättää pois.\nAloita nilkkaresori 1 puikolla: 2 oikein yhteen silmukoiden takareunasta, 2 yhteen nurin, *1 oikein silmukan takareunasta, 1 nurin * puikko loppuun = 8 silmukkaa.\nNeulo 2 ja 3 puikoilla kuplaneuletta normaaliin tapaan.\nPuikolla 4 *1 oikein silmukan takareunasta, 1 nurin* kunnes puikolla jäljellä 4 silmukkaa. Neulo 2 oikein yhteen silmukoiden takareunasta ja 2 nurin yhteen = puikolla 8 silmukkaa.\nTyössä nyt 36 silmukkaa, 8, 10, 10 ja 8.\nJatka puikoilla 1 ja 4 joustinneuletta, ja kuplaneuletta puikoilla 2 ja 3.\nKolmen kuplakerroksen jälkeen neulo tavallinen kantapää puikoilla 1 ja 4.\nPoimi reunasilmukat ja jatka edelleen kuplaneuletta puikoilla 2 ja 3 ja sileää neuletta puikoilla 1 ja 4. Kavenna silmukoita puikoilla 1 ja 4 siten, että molemmille puikoille jää 8 silmukkaa.\nTyössä 36 silmukkaa.\nViimeisen kuplakierroksen jälkeen neulo vielä yksi kierros oikeaa. Vaihda työhän musta lanka ja neulo sukan lapaosa sopivan kokoiseksi (tässä työssä lapaosan pituus n.16 cm).\nSilmät voi tehdä monellakin tyylillä itse soveltaen. Itse tein ne kahdesta erikseen virkatusta pyörylästä, jotka ompelin päällekkäin.\nMusta: Pyöräytä lenkki sormen ympärille, virkkaa lenkkiin 10 kiinteä silmukkaa, sulje ympyrä piilosilmukalla ja kiristä lenkin keskelle jäänyt lanka niin, että ympyrän keskustan reikä sulkeutuu.\nValkoinen: Virkkaa 4 ketjusilmukkaa, sulje ympyrä virkkaamalla piilosilmukka ensimmäiseen kjs:aan. Virkkaa renkaaseen 2 kjs + 7 kiinteääsilmukkaa, sulje kerros piilosilmukalla. Virkkaa toisella kerroksella jokaisen edellisen kerroksen silmukkaan 2 ks ja sulje rengas piilosilmukalla, yht 16 s. Katkaise lanka.\nOmpele musta pyörylä valkoiseen ja kiinnitä silmät työhön.\nNäitä varten pitikin tehdä muutama prototyyppi sekä virkaten että kutoen, ennen kuin sain sellaiset kuin halusin. :D\nLuo 14 silmukkaa mustalla langalla ja jaa ne kolmelle puikolle (5, 5 ja 4).\nNeulo 6 kierrosta oikein.\nAloita silmukoiden lisäys joka toisella puikolla, kunnes työssä on 20 silmukkaa.\nJatka neulomista, kunnes työssä on 15 kierrosta.\nAloita kavennukset: Neulo jokaisella puikon loppupäässä 2 silmukkaa oikein yhteen. Jatka, kunnes työssä on jäljellä 6 silmukkaa. Katkaise lanka, vedä lenkeistä läpi ja päättele.\nMuotoile tarvittaessa korvia hieman muutamalla ompelupistolla ja kiinnitä työhön.\nEn tiedä minkälaiset tappovälineet näistä tuli. Aloin miettimään, että kävellessä korvan päälle astuminen saattaa aiheuttaa kompurointia... toisaalta lahjan saajat ovat sen verran vilkkaita kaveruksia, että kaatuilevat ilman sukkiakin! Mutta ainakin unisukiksi nämä kelpaavat, jos eivät osoittaudu kovin käytännöllisiksi.\nKorvat ovat suuri osa lampaan ilmettä, ja niiden pois jättäminen olis, noh, pölijää. Toisaalta sukista vois saada paremmin arkikäyttöön ja teputteluun sopivat, jos mustan osan aloittaisi jo nilkan kohdasta, jolloin korvatkin tulisivat ylemmäksi eikä kompastumisen vaaraa olisi. Pitääpäs miettiä ja testailla joskus, miltä sellaiset sukat näyttää. :D\nLähettänyt Maiju / Lempipäiväni tänään klo 11.02\nMarjaana 21. joulukuuta 2015 klo 14.30\nMÄKIN HALUUN!! :D\nMaiju / Lempipäiväni tänään 21. joulukuuta 2015 klo 23.38\nToimtusaika voi olla vee-e-ee-ny-y-yy-vä-ä-ää! :D\nNiina / Ideatasku 21. joulukuuta 2015 klo 23.33\nAnniina 22. joulukuuta 2015 klo 16.17\noi ihanat! late lammas on niin symppis! en oo ees kattonut ohjelmaa, mutta mulla on kaks late lammas -lusikkaa siltä ajalta, kun olin mäkkärissä töissä :-D\nMaiju / Lempipäiväni tänään 27. joulukuuta 2015 klo 1.50\nNiitä harvoja ja hauskoja nykyajan lastenohjelmia mitä pystyy itekin kattomaan! :D\nUnknown 26. tammikuuta 2016 klo 12.58\nHei ! Huikeen upeat Late sukat <3\nSaanko jakaa tämän sivun fb:kin " Voihan villasukka" sivulla ??\nMaiju / Lempipäiväni tänään 26. tammikuuta 2016 klo 13.15\nSaa jakaa jos tahdot! Oon joskus linkittänytkin ohjeen sinne, muttei haittaa vaikka laittaa uudestaan. :)\nUnknown 26. tammikuuta 2016 klo 13.16\nKiitos kiltti :-)\nTuija 29. tammikuuta 2016 klo 12.50\nIhanat! Tuollaiset täytyykin tehdä. Minionsit ja Angry Birdsit on kokeiltu. Kuplasukkiakaan en ole vielä tehnyt, olen ihan unohtanut koko mallin. Kiva idea tehdä tuo nilkkaresori vain takareunaan, sekin menee kokeiluun seuraaviin sukkiin :D\nMaiju / Lempipäiväni tänään 29. tammikuuta 2016 klo 12.53\nKuplaneule on joituisaa kutoa! Ja tuota takaosan nilkkaresoria voi hyvin hyödyntää muihinkin sukkamalleihin. :)\nNapamassu 16. helmikuuta 2016 klo 20.44\nSanaton ! NÄÄ ON NII IHANAT!\nOhje tallennettu kalenteriin, jos joku kysyy mitä teen kesäloman , ni näitä <3 !!\nMaiju / Lempipäiväni tänään 16. helmikuuta 2016 klo 22.11\nKiitos, näitä oli hauska tehdä! Voisin varmaan värkkäillä itelle ja omille muksuille samanlaiset -kunhan ehdin. :D\nMarjanne/NukkuPöllö 10. maaliskuuta 2016 klo 14.40\nOmpa ihanat nämä sukat! Voikun tulisi opeteltua neulomaan.. :)\nLindiz ~ Tutipuu 9. elokuuta 2016 klo 0.12\nApua kui ihanat =D\nMarjaana 1. helmikuuta 2017 klo 7.08\nKiitos ihanasta ideasta. ❤ Tein Late-sukat Villasukkakeräykseen juhlavuotena syntyville. 😊\nMaiju / Lempipäiväni tänään 2. helmikuuta 2017 klo 20.55\nOlepas hyvä! Toivotaan että tekemäsi lahja ilahduttaa. 😊\nmatkailijakirppu 2. helmikuuta 2017 klo 22.09\nIhanat sukat! Kiitos ohjeesta! :)\nAnonyymi 23. helmikuuta 2017 klo 13.57\nTuhannet kiitokset sinulle tästa ohjeesta! Pyydettiin tekemään Late lammassukat,eikä ollut hajuakaan, millaiset ne on. Nyt tiedän.\nHyvää keväänalkua: terttu.\nVintage-korut ja muut kierrätyslahjat\nVillasukat virkatulla sydänkoristeella\nPaketti on puoli lahjaa\nJoulumarkkinat: Parhaat palat\nDIY Joulukortit valokuvista\n31 kg lähiruokaa\nSyksyisiä pihapuuhia torpalla\nOllaan tässä syksyn mittaan käyty torpalla seuraamassa syksyn etenemistä, vaihtamassa kesäkukkien tilalle syysistutuksia, kuuntelemass...\nTorpan kesäkausi on korkattu! Kävin raapasemassa kynstulet pönttömuuriin ensimmäistä kertaa talven jälkeen. Hetki piti avata ja su...\nToissa viikonloppuna Östermyran Aurinko -talolla vietettiin avoimen ovien päivää ja ulkoilmahuutokauppaa. Käytiin Kerstin ka...\nYksi kummilapsistani täytti neljä vuotta lokakuun lopulla. Tuhersin hänelle lahjaksi krokotiilisukat. Oikeastaan näistä piti tulla lohi...


Päivärahan laskeminen — päivärahan uudelleen laskeminen\nAnsiosidonnaisen päivärahan suuruus lasketaan palkkatuloistasi. Laskennassa otetaan huomioon vakiintuneet ansiotulot. Ansiosidonnainen päiväraha koostuu ansio-osasta ja perusosasta Päivärahan laskeminen - katso esimerkki. Työmatkasi alkaa maanantaina kello 10.00 ja päättyy Tämän artikkelin lopusta löydät linkin matkalaskulomakkeeseen, joka laskee syöttämiesi.. Sovitellun päivärahan laskeminen. Mitkä tulot huomioidaan? Palkka, pääomatulot, sosiaalietuudet Laskeminen matkustaa 2018 esimerkkien. Ominaisuudet laskelman epätavallisissa tilanteissa. On käynyt ilmi, päivärahan liikematkat 2018. Työnantaja asettaa omia. Mutta unohtaa Verojen ei ole sen.. Nestetilavuuden laskeminen lieriönmuotoinen säiliö. Anna mitat millimetreinä. D - halkaisija kapasiteetti H - nesteen pinta L - pituus kapasiteetti. Ohjelma laskee nestemäärä lieriömäinen säiliö..\nPäivärahan perusteena olevana palkkana ei oteta huomioon työaikapankissa olevia säästöjä eikä Työmarkkinatuen 300 maksupäivän laskeminen alkaa uudelleen alusta sen jälkeen, kun henkilö on.. Enimmäisaika alkaa alusta. Kun olet päivärahan saajana, laskee työttömyyskassa kertyviä työssäoloviikkoja. Työssäoloehdon täyttymistä uudelleen ei tällöin tarvitse seurata itse TAMPERE - Rakennusmestarien mielestä oli virhe muuttaa sovitellun päivärahan säännöksiä. Sovitellun korvauksen laskeminen vie nykyään aikaa niin, että tilipussin tulo voi katketa kahdeksikin..\n7 PÄIVÄRAHAN SUURUUS Ansiopäiväraha lasketaan vakiintuneen palkkasi pohjalta. Uudelleen 500 päivän enimmäismaksuajan laskeminen alkaa aina, kun 34 kalenteriviikon työssäoloehto täyttyy.. Jos olet osa-aikatyössä, ansiopäivärahan uudelleen laskeminen voi laskea päivärahan määrää. Ansiopäivärahan tasoa kuitenkin suojaavat seuraavat seuraavat seika\nPäivärahan laskeminen - katso esimerkk\nPalkanlaskijan kirjoittamalla palkkatodistuksella päivärahan määrän laskeminen on helppoa. Tässä tapauksessa päivärahan määrä lasketaan koko vuoden palkoista, joten päiväraha saattaa pienentyä.. Päivärahan enimmäismäärä määräytyy sen maan tai alueen mukaan, missä Ulkomaan päivärahan maksaminen edellyttää lisäksi, että ulkomaille tehty työmatka kestää vähintään kymmenen tuntia Voit laskea Päivärahan perusteena oleva kuukausipalkka saadaan siten, että vakiintuneesta kuukausipalkasta luontoisetuineen tehdään lakisääteinen tel-vähennys (4,64 % vuonna 2017) Päivärahan tarkoitus ja maksamisen edellytykset. Verohallinto määrittelee päivärahan korvaukseksi kohtuullisista ruokailu- ja muiden elinkustannusten lisäyksestä, joita palkansaajalle aiheutuu..\nPääsiäisen laskeminen tarkoittaa pääsiäisen ajankohdan määrittämistä kristillisessä kalenterissa. Varhaiskristilliseltä ajalta periytyvän perussäännön mukaan pääsiäissunnuntai on kevätpäiväntasausta seuraavan täydenkuun jälkeisenä sunnuntaina Silloin alarajahuojennusta ei tarvitse erikseen laskea. Huomaa kuitenkin, että huojennusta ei saa kaikista arvonlisäveroista. Huojennuksessa ei oteta huomioon esimerkiksi EU-ostoista.. Päivärahan suuntaa antavan määrän voi laskea Työttömyyskassojen Yhteisjärjestö TYJ:n laskurilla ». Ansiopäivärahan enimmäiskesto riippuu työhistorian pituudesta sekä päivärahan saajan iästä €/kk. Muokkaa takaisinmaksuturvaa. Takaisinmaksuturvan laskeminen epäonnistui. Yritä uudelleen. OP-bonuksia voi kertyä ensimmäisenä vuonna Tällä videolla opetellaan laskemaan suorakulmaisen särmiön tai kuution tilavuus\nSovitellun päivärahan laskeminen - Kysy Kelasta Fråga FP\nAnsiosidonnaisen päivärahan kesto lyhenee. Vaikutus yksilötasolla riippuu siitä, miten - Jos laskee maksimivaikutuksen niiden osalta, jotka eivät työllisty, niin se on henkilön päiväraha kertaa sata päivää\nen. Palveluspaikka vastaa siviilipalvelusvelvollisen kotiuttamisesta Klikkaa 'Laske'-painiketta ja laskuri laskee kotiuttamispäivän sekä päivärahan korotuspäivämäärät\n, vaikka ei olisi ollut aktiivinen, Eklund laskee\nen? Viestiketju osiossa 'Vanhempana' , käynnistäjänä Toista kertaa äidiksi Nyt mietin, että miten Kelan päivärahan kanssa, jos on sijainen, niin laskettaisiinko..\nTyöttömyyskassojen väliset erot sekä menojen että päivärahan saajien lukumäärän ja etuuspäivien määrän kehityksessä olivat suuria. Myös vuorottelukorvausmenot ja vuorottelukorvausta saaneiden..\nLaskeminen keskiansiot matkustaa vuonna 201\nKysytty: 27.01.2009 - 21:49. mten lasken ansiosidonnaisen päivärahan palkasta. jos kuulut johonkin liittoon sieltä saat ohjeet,laitan tuohon linkin,päivärahan laskennasta,vaikka vähäviisas kirjoitti ohjeet..\nJäällä lasketaan samalla tavalla kuin pehmeällä lumella... kertoo Christian Thoma. Tanja Poutiainen haastattelee Voit laskea Päivärahan perusteena oleva kuukausipalkka saadaan siten, että vakiintuneesta kuukausipalkasta luontoisetuineen tehdään lakisääteinen tel-vähennys (4,64 % vuonna 2017) Päivien laskeminen. Työntekijä saa olla lapsen yhtä äkillistä sairaustapausta kohden neljä työpäivää pois töistä. Jos lapsi sairastuu perjantaina, työntekijä saa olla tilapäisellä hoitovapaalla keskiviikkoon.. Laskuri laskee karttuman 17-vuotiaasta alkaen. Laskuri laskee eläkekertymän sillä oletuksella, että eläkkeelle siirrytään aikaisintaan oman ikäluokan alimmassa eläkeiässä\nJos olet jo päivärahan saaja, voit arvioida laskurilla kuinka paljon osa-aika- tai keikkatyön palkka vaikuttaisi päivärahaasi. Työttömyyskassojen jäsenmaksut laskevat jälleen ensi vuonna - TYJ Työttömyyskassa laskee henkilön ansiopäivärahan määrän normaalisti, mutta maksaa hänelle päivärahan vain perustulon ylittävältä osalta. Lisätietoa perustulosta on saatavilla Kelasta\nALV-laskuri / arvonlisäveron laskeminen Kaavoilla laskeminen. Kaikki kaavat alkavat yhtäsuuruusmerkillä. Kaavassa voi olla numeroita Help content debug info: This page is: /text/scalc/guide/formulas.xhp. Title is: Kaavoilla laskeminen\nTekoäly laskee kaikki korvaukset puolestasi ja täyttää matkalaskulomakkeen. Kustannusten seuranta. Näet kätevästi kuinka paljon sinulle tullaan maksamaan matka- ja kulukorvauksia Lähettäjä: kido. Otsikko: Kalorien laskeminen. <onseny> ja turha niitä on laskea koska kummiski on geenit semmoset että on lihava Kuten olet havainnut, vapaa kassavirta voidaan laskea eri tavoilla ja tarkkuusasteilla. En ehkä ymmärrä kysymystä siinä mielessä, että ensimmäisessä esimerkissäsi on eritelty enemmän eriä kuin.. Työnantaja laskee päivärahasta työnantajan sairausvakuutusmaksu-vähennyksen vuoden Tallenna päivärahan määrä Työnantajan sairausvakuutusmaksun oikaisun peruste Kela/vakuutusyhtiö -kohtaan [url=http://wordincontext.com/fi/laskeminen]laskeminen[/url]\nUrheilu harrasteet. Kerrosalan laskeminen. Kerrosalan laskeminen. Etusivu Ääriarvojen laskeminen. 6,699 views. Share. Ääriarvojen laskeminen. 1. EsimerkkiLaske funktion f(x) = x3 - 3x2 + 1ääriarvokohdat ja ääriarvot Löydä Lähikuva Liikemies Käsi Laskeminen Bill suurennuslasi HD-arkistokuvaa ja miljoonia muita Shutterstockin kokoelman rojaltivapaita valokuvia, kuvituksia ja vektoreita Kun enimmäismaksu-ajan laskeminen aloitetaan alusta, on päivä-rahan perusteena oleva palkka 23 §:n mu-kaan määrättävä uudelleen. 28 §. Päivärahan hakeminen. Pykälän 5 momenttiin ehdotetaan.. Työskentely indikaattorin kanssa suoritetaan vain, kun viimeisen ajon aikana ADXR-indikaattorin nopeat ja hitaat linjat ovat yläsuunnassa Yksi käytetyimmistä indikaattoreista on keskiviivat\nTuntipalkan laskeminen osa-aikatyöajassa. Tuntipalkka osa-aikatyössä saadaan, kun osa-aikatyötä Päivärahan määräämisen perusteena käytettävä matkavuorokausi on 24 tuntia kestävä ajanjakso.. Huomioithan kuitenkin, että SYT-kassa ei voi huomioida ns. vieraan palveluksessa tienattuja TyEL- vakuutuksen alaisia palkkoja, vaan ainoastaan yrittäjäasemassa tienattu TyEL-ansio voidaan laskea.. Ravintoarvojen laskeminen. Ravintoarvomerkinnöissä sallittu poikkeama muiden kuin vitamiinien ja kivennäisaineiden kohdalla on ± 20 %. Ravintoarvojen laskeminen. Ravintoarvomerkintöjä ei tarvita Need to translate laskeminen from Finnish? Here are 5 possible meanings. English Translation. calculation. More meanings for laskeminen laskeminen. matemaatisiten laskutoimitusten tekeminen; lukumäärän selvittäminen. alas ottaminen. vajoaminen. vajuminen. Vedenpinnan laskeminen helpottaa tulvatilannetta. laskea-verbistä muodostettu teonnimi. laskea. mäenlaskeminen, yhteenlaskeminen. (taivutusmuoto)..\n» Pinta-alan laskeminen. Lähtötiedot. --- Muut 2-ulotteiset muodot --- Ellipsi Kolmio Kolmio (Heron) Puolisuunnikas Sektori Suorakulmio, neliö Suunnikas, neljäkäs Säännöllinen monikulmio Ympyrä.. Etsi parhaat ilmaiset videot aiheesta laskeminen. Ilmainen lataus ✓ HD tai 4K ✓ Käytä mitä tahansa videota ilmaiseksi projektissasi Miten USAn takuita vastaan vapaaksi laskeminen toimii? Mikä ero on pidätetyn lunastamisella tai oikeuden määrämällä takuumaksulla? Miten USAn takuita vastaan vapaaksi laskeminen toimii Suurin yhteinen tekijä (SYT) ja pienin yhteinen jaettava (PYJ) laskeminen. Laskinhistoria\nen käännös suomi-puola. Ilmainen Sanakirja on monipuolinen sanakirja netissä. Sanan laske\nTyöttömyyskassa määrittelee päivärahan suuruuden sinulle valmiiksi ja laskee tarkan jaksotusajan saamallesi tukipaketille. Suosittelemme sinua siis lähettämään hakemuksen heti työn päätyttyä..\nVirran laskeminen tehon ja jännitteen avulla Osa-aikaiselle maksamme päivärahan soviteltuna. Ansiopäivärahaa maksetaan enintään 400 päivää ja viideltä päivältä viikossa. Ennen maksamista otetaan viiden täyden työpäivän pituinen omavastuuaika Kiinteistöveron laskeminen - tarkista kiinteistövero. Mikä on kiinteistövero ja miten sen laskeminen oikein tapahtuu? Lue tämä teksti, niin tiedät kiinteistöverosta enemmän synonyms - laskeminen. report a problem. ↗ eritellä, laskea, luetella, numeroida, olla yhteensä, yksilöidä\nRakennusmestarit moittivat sovitellun päivärahan laskemista HS\nVoit laskea suuntaa-antavan päivärahan suuruuden KOKO-kassan päivärahalaskurilla. Lisää tietoa ansiosidonnaisesta päivärahasta saat suoraan KOKO-kassan sivuilta\nen vko 40 Tehtävä\nlaskeminen käännös sanakirjassa suomi - turkki Glosbessa, ilmaisessa online-sanakirjassa. Selaa miljoonia sanoja ja sanontoja kaikilla kielillä Päivärahaetuuden määrän laskeminen vuonna 2012. Päivärahan määrä lasketaan uudelleen aina kun enimmäis-maksuajan laskeminen aloitetaan alusta Arvonlisäveron laskeminen. Arvonlisäverolaki. Arvonlisäveroasetus Tämä on ehdoton edellytys päivärahan saannille. Tarkista ensihakemukseen tarvittavat liitteet usein kysytyistä kysymyksistä. Nopeutat hakemuksesi käsittelyä, kun\nAnsioturvan ABC 2010 PÄIVÄRAHAN HAKEMINEN\nVerotettavan tulon laskeminen. Lisävähennystä ei voi saada, jos kirjanpitoon kirjatut menot ovat suuremmat kuin verovapaan päivärahan perusteella laskettu määrä Rakennetaan vaurautta. SalkunRakentaja on suosittu sijoittamiseen, talouteen ja raha-asioihin keskittyvä sivusto\nRakennuksen pinta-alojen laskeminen ja erityisesti laskennan perusteet askarruttavat monia rakentajia ja myös asunnon ostajia. Kuinka suuren talon tontille saa rakentaa tai onko jo rakennetulla tontilla.. sanoja kaikkiin tilanteisiin. Numerot, laskeminen. Leipurin pieni sokerirotta laskee aina kahteentoista: Yks, kaks, kolme, neljä, viis, kuus, seitsemän, kahdeksan, yhdeksän, kymmenen.. Päivärahan maksamisen esteet. Päivärahan hakeminen työllistämistä edistävän palvelun ajalta. Voit laskea suuntaa-antavan arvion tulevasta ansiopäivärahasta päivärahalaskurin avulla Teksti voidaan nostaa tai laskea suhteessa viereiseen tekstiin kahdella eri tavalla: Tekstin muuttaminen ylä- tai alaindeksiksi: Tämä toiminto siirtää merkit ylös tai alas ja muuttaa ne pienemmiksi.. Jarrutusetäisyyden laskeminen on yleinen koekysymys. Osaatko jo kaavan? Pysähtymismatkan laskeminen. Pysähtymismatka on se matka, jonka auto taittaa jarrutuksen alusta, kunnes se..\nKimmo Kiljunen kritisoi: Vanhustenhoivan laskeminen terveysmenoksi on ongelma. Studio55.fi > Hyvinvointi Julkaistu 07.01.2016 11:57 Näin voit laskea maksimisykkeesi. Uusi laskutapa (naisille). Maksimisyke = 206 - (80 % iästä) Esimerkiksi 30-vuotiaalle naiselle uusi kaava antaa tuloksen: 206 - (0,80 x 30) = 206 - 24 = 182.. Miten verottaja laskee yrityksesi arvon? Verottajalla on selvät ohjeet yrityksen arvonmääritykseen. Laskentamalli on kaavamainen, eikä huomioi yhtiön toimintaympäristöä tai kasvumahdollisuuksia Verovapaan päivärahan maksaminen edellyttää, että matka ulottuu yli 15 kilometrin etäisyydelle joko kotoa tai työpaikalta, riippuen siitä kummasta Verotettavan yritystulon laskeminen\nVideos tagged laskeminen. Sort: Date. Hengitystaajuuden laskeminen. 10 years ago Kahden päivämäärän välisten päivien määrän laskeminen. Access for Microsoft 365 Access 2019 Access 2016 Access 2013 Access 2010 Access 2007 Lisää.. Eläinten laskeminen luvuilla 1-5 värityskuvat. Numero 5 tai viisi kalaa Kun laskeminen tällä lukualueella alkaa sujua, ja lapsi hallitsee hyvin lukujonon, luvun paikka-arvon Moninumeroisilla luvuilla laskeminen. Peruslaskutaidon harjoittelu lähtee liikkeelle yksinumeroisilla.. Viikolla 46 Helsingin ryhmän jäsenet kävivät laskemassa kynttilöitä paikalle, jolla lapsi murhattiin. Samalla muistutettiin paikallisia siitä, että monikulttuurisuus on haitallista lapsille ja lapsenlapsille\nTyöskentely ansiopäivärahalla - TY\nen. Ansiopäivärahan hakemisen voit aloittaa TE-toimistoon ilmoittautumisen jälkeen. Päivärahasi suuruutta ei voi laskea, jos hakemuksesi liitteenä on vain osa kuuden..\nMikäli tutkimukset tai jälkitarkastus tehdään muulla paik-kakunnalla, maksaa työnantaja myös päivärahan siten kuin työehtosopimuksessa määrätään\nViitenumerolaskurilla on helppoa laskea viitenumerot. Laskurilla voit manuaalisesti laskea viitenumerosi. Laskutusohjelma sen sijaan laskee viitenumerot automaattisesti puolestasi\nVideo: Palkkatodistus työttömyyskassaa varten - JHL Työttömyyskass\nMiten lasken ulkomaan päivärahan risteilystä? - Veronmaksajain\nIndeksimuutoksen ja korotetun ansio-osan leikkauksen vuoksi ansiopäivärahan taso laskee vuodenvaihteessa kaikilla päivärahan saajilla. Työttömyysturvalain muutosten myöt�\nen ei ole paras keino laihduttaa. Kalorit eivät kerro koko totuutta. Kalorit eivät ole ainoa asia, mihin sinun tulisi keskittyä..\nVideo: PäivärahalaskuriKuljetusalan työttömyyskass\n24 § Palkan laskeminen kalenterikuukautta lyhyemmältä ajalta. Päivärahan määräämisen perusteena käytettävä matkavuorokausi on se 24 tuntia kestävä ajanjakso, joka alkaa.. Käsijarru ja sen pidon laskeminen. Ketju osiossa 'Jarrut ja jousitus.', aloittaja Temutin, 25.8.2010 Lämpölaajenemisen laskeminen. Share. Eri aineet laajenevat eri tavalla lämpötilan noustessa\nFilorga lumitherapist kokemuksia.\nSystem shock 3 wikipedia.\nOhran viljely suomessa.\nVäinö sleepy sleepers.\nYlistaron kirkon alttaritaulu.


Itsenäisyyspäivä - Ilmatorjuntakonekivääri - Syötävä kakkukuva kakkuun\nSyötävä Itsenäisyyspäivä - Ilmatorjuntakonekivääri kakkukuva kakkuun. Jos haluat muuttaa tai lisätä tekstin kuvaan, kirjoita se lisätietoja -kenttään. Voit antaa meille lisätietoja mahdollisista lisätoiveista kakkukuvaan jotta saat haluamasi kuvan kakkuun.\nKorkealaatuinen syötävä Itsenäisyyspäivä - Ilmatorjuntakonekivääri kakkukuva - syötävä kakkukuva kakkuun . KOOT: A3, A4 ja A5, A3. Kakkukuviin käyttämämme vaniljapaperi on helppoa käsitellä, värit eivät leviä, kakkukuvaa voi leikata ja käsitellä pelkäämättä että rikot kakkukuvan. Et tarvitse myöskään mitään kiinnitysgeelejä kakkukuvalle ja kakku saa olla myös kostea! Syötävä kakkukuvamme myös pakastettaviin kakkuihin! Yksinkertaista ja helppoa! Voit myös valita kakkukuvaksi useista paperivaihtoehdoista parhaiten sinulle sopivan. Kakkukuvamme ovat LAKTOOSITTOMIA, GLUEENITTOMIA ja ALLERGEENIVAPAITA (pois lukien suklaasiirtokuva)\nItsenäisyyspäivä - Ilmatorjuntakonekivääri - Syötävä kakkukuva kakkuun (9.9 EUR)


Pomohoroskooppi: Jousimies | Anna.fi\nAktiivinen ja puhelias Jousimies-pomo etsii asioista aina niiden valoisat puolet.\nJousimies-pomo luo työpaikalle hyvää tunnelmaa ja hänen vilpitön ilonsa työkavereiden näkemistä leviää väistämättä myös toisiin. Hänen positiivinen perusluonteensa takaa yleensä sen, ettei maanantairuuhka tai kovinkaan kaatosade saa häntä synkistelemään. Vaikka Jousimiehen ylitsevuotava energisyys voi tuntua joskus rasittavalta, voit pitkässä juoksussa oppia hänen loistavasta asenteestaan varsin paljon.\nKun menet kertomaan Jousimiehelle tekemästäsi suuresta virheestä, hän ei todennäköisesti saa Leijonan, Oinaan tai Skorpionin tapaan raivokohtausta. Sen sijaan hän puhuu rauhallisesti asian läpi kanssasi ja kannustaa sinua toimimaan seuraavalla kerralla viisaammin ja huolellisemmin.\nJousimiehen optimistisuuden varjopuolena on, ettei hänen mielenkiintonsa useinkaan riitä kovin kauaa maallisiin käytännön asioihin. Hän on tähtimerkeistä onnettaren selkeä suosikki, ja siksi hänelle on luontevaa ottaa usein riskejä. Vaikka sivusta seurattuna Jousimiehen touhu voi välillä näyttää melko kaistapäiseltä, hänen hullunkurisetkin tempauksensa kantavat yleensä aina toivottua hedelmää. Hyvä onni kompensoikin usein kurinalaisuutta ja realismia, joissa hänellä on kohtalaisia puutteita.\nYksi syy, miksi Jousimies kipuaa urapolullaan usein melko korkealle, on hänen loppumaton tiedonjanonsa. Hän oppii helposti kaiken mahdollisen lukemansa ja kuulemansa, ja hämmästyttää tällä taidollaan jatkuvasti toisia. Samalla suuri tiedonjano tekee Jousimiehestä poikkeuksellisen vapaamielisen ja suvaitsevaisen, jonka vuoksi hänellä on loistavat taidot suhtautua alaisiinsa varsin inhimillisesti.\nPomosi toivoo sinun olevan työyhteisössä hyväsydäminen, toisia kunnioittava, innokas, idearikas ja luotettava jäsen\nPysy työyhteisössäsi erossa juoruilusta ja kaikenlaisesta ilkeilystä.\nTee häneen vaikutus osoittamalla älyllisiä taitojasi: keskustele hänen kanssaan kirjoista, musiikista ja historiallisesti merkittävistä henkilöistä\nNäyttäydy pomollesi muuna kuin kasana korkeakoulututkintoja: Jousimies kiinnostuu ihmisestä enemmän kuin meriiteistä\nLuo työhösi sympaattinen ja rehellinen suhde, joka hyödyttää työyhteisönne kaikkia jäseniä.\nHuomioi, että pomosi on perusluonteeltaan pikemminkin visionääri kuin realisti.


Leskenlehti selviytyy karuissakin olosuhteissa.\nSuku: Leskenlehdet Tussilago\nLeskenlehti (Tussilago farfara) on asterikasveihin kuuluva monivuotinen, matalakasvuinen kasvi. Sitä tavataan yleisesti lähes koko Euroopassa. Myös Suomessa laji on hyvin yleinen. Leskenlehti oli Itä-Uudenmaan maakuntakasvi, kunnes se liitettiin Uudenmaan maakuntaan.\nLeskenlehden juurakko on pitkä, haarova ja suomuinen ja se voi kasvaa jopa 70 cm syvyyteen. Edellisenä syksynä lehtiruusukkeisiin kehittyneet kukintosilmut kasvavat kukkiviksi versoiksi keväällä ennen uusien lehtien ilmestymistä. Tukevien, 5–15 cm korkeiden kukkavarsien latvaan muodostuu yksi mykerö kuhunkin. Kukkavarret ovat punertavanruskeasuomuisia, karvaisia ja suoria, hedelmävaiheessa varret pitenevät ja tulevat nuokkuvalatvaisiksi. Kukat ovat kirkkaankeltaisia. Kukinnan jälkeen ilmaantuvat suurikokoiset lehdet ovat ruusukkeenaselvennä. Lehdet ovat kooltaan 10–20 cm leveitä, herttamaisia tai munuaismaisia, halkoisia ja epäsäännöllisesti nirhalaitaisia. Päältä lehdet ovat lähes kaljuja, alta tiheästi vaaleakarvaisia. Lehdet tukahduttavat tehokkaasti muun kasvillisuuden ja takaavat osaltaan leskenlehdelle elinvoiman, jonka vuoksi se saattaa kukkia samalla paikalla hyvinkin sinnikkäästi vuodesta toiseen. Leskenlehden hedelmä on lieriömäinen, lenninhaivenella varustettu pähkylä. Kasvi leviää tehokkaasti lentävien pähkylöiden ja monivuotisen, maassa rönsyävän juurakkonsa avulla.\nLeskenlehti on Suomessa yksi ensimmäisiä keväällä kukkaan puhkeavia kasveja. Ensimmäiset leskenlehdet ilmestyvät Etelä-Suomessa aurinkoisille pälville jo huhtikuun alussa, ja kukinta on parhaimmillaan huhtikuun loppupuoliskolla. Kukinta jatkuu sitten taantuvana koko toukokuun ajan. Lapissa leskenlehtien pääkukinta sijoittuu sen sijaan touko-kesäkuun vaihteeseen.\nLeskenlehteä tavataan koko Euroopassa Portugalia ja Espanjan keski- ja eteläosia lukuun ottamatta. Lajia tavataan paikoitellen myös Lähi-idässä, Pohjois-Afrikassa, Keski-Aasiassa ja Siperiassa. Leskenlehti on yleinen myös Pohjois-Amerikan itäosissa, mutta laji ei ole siellä alkuperäinen. Suomessa leskenlehti on erittäin yleinen Keski-Suomeen saakka, ja yleinen Oulun korkeudelle saakka. Pohjoisempana sitä tavataan satunnaisemmin lähinnä asutuksen ympäristössä pohjoisinta Lappia myöten. Etelä- ja Keski-Suomessa leskenlehti on muinaistulokas, mutta muualle Suomeen se on levinnyt myöhemmin. Esimerkiksi Ouluun laji on saapunut purjelaivojen painolastimaiden mukana.\nLeskenlehden lehti päältä ja alta.\nLeskenlehti viihtyy monenlaisissa ympäristöissä, jotka useimmiten ovat avoimia ja aurinkoisia paikkoja. Luonnontilaisessa ympäristössä se kasvaa lehdoissa, korvissa, lähteiköissä ja rannoilla. Kulttuuriympäristössä sitä tavataan niityillä, ojanvarsilla, viljelysmailla, pihoilla, puutarhoissa, teiden ja ratojen varsilla ja joutomailla. Leskenlehti on viime vuosikymmeninä yleistynyt Suomessa.\nSekä leskenlehden lehtiä että juuria on käytetty ainakin antiikin ajoista asti yskään, keuhkotautien ja muihin hengityselinten vaivoihin sekä haavojen ja iho-ongelmien hoitoon. Lehtiä on käytetty teenä tai keitteenä. Lehtiä on myös poltettu tupakan tapaan yskää ja astmaa vastaan. Rohdoskäyttöön viittaa myös kasvin tieteellinen nimi: sana tussilago tulee sanoista tussis, yskä, ja agere, poistaa. Samaan käyttötarkoitukseen viittaa leskenlehden kansanomainen nimi "yskäruoho".\nLeskenlehteä käytetään vielä nykyisin ysköksiä irrottavan aineena nielun ja henkitorven tulehduksissa. 1980-luvulla on kuitenkin todettu kasvin olevan myrkyllinen ja aiheuttavan syöpää. Kasvin kukat ja lehdet sisältävät maksalle haitallisia ja syöpää aiheuttavia pyrrolitsidiinialkaloideja (mm. senkirkiiniä (senkirkine C19H27NO6 CAS-numero 2318-18-5) ja tussilagiinia (tussilagine C10H17NO3 CAS-numero 80151-77-5)).\nKotimaan luonto-opas. WSOY,1999.\n↑ a b Retkeilykasvio 1998, s. 431.\n↑ a b Oulun kasvit 2005, s. 355–356.\n↑ a b c Den virtuella floran: Hästhov (ruots.) Viitattu 18.2.2010.\n↑ Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Kasviatlas 2016: Leskenlehden (Tussilago farfara) levinneisyys Suomessa Viitattu 21.10.2017.\n↑ a b Suomen terveyskasvit 1982, s. 145.\n↑ Yrttitarha: Parantajan Polku Viitattu 18.2.2010.\n↑ Dr. Duke's Phytochemical and Ethnobotanical Databases: Tussilago farfara Viitattu 18.2.2010.\nKasviatlas 2016: Leskenlehden (Tussilago farfara) levinneisyys Suomessa\nLaji.fi: Leskenlehti (Tussilago farfara)\nPinkka, Lajituntemuksen oppimisympäristö: Leskenlehti (Tussilago farfara)\nValokki - Nettikasvio: Leskenlehti (Tussilago farfara)\nYrttitarha: Leskenlehti (Tussilago farfara)\nLuontoportti: Leskenlehti (Tussilago farfara)\nITIS: Tussilago farfara (englanniksi)\nUnited States Department of Agriculture (USDA): Tussilago farfara (englanniksi)\nFlora of China: Tussilago farfara (englanniksi)\nCentre for Agriculture and Biosciences International (CABI): Tussilago farfara (Colt's-foot) (englanniksi)\nNoudettu kohteesta ”https://fi.wikipedia.org/w/index.php?title=Leskenlehti&oldid=20407994”\nSivua on viimeksi muutettu 7. huhtikuuta 2022 kello 13.06.